"Žene i danas, tokom vanrednog stanja mogu da računaju na policiju": Stefanović rekao da je smanjeno nasilje u porodici | Novosti.RS\nŽene i danas, tokom vanrednog stanja mogu da računaju na policiju: Stefanović rekao da je smanjeno nasilje u porodici\n01. 04. 2020. u 22:05\nMinistar unutrašnjih poslova Nebojša Stefanović izjavio je večeras da je u Srbiji od početka uvođenja vanrednog stanja zabeleženo smanjenje krivičnih dela nasilja u porodici i poručio svim ženama, žrtvama nasilja, da im država garantuje zaštitu i da nasilnika prijave policiji.\n„Žene i danas, tokom vanrednog stanja mogu da računaju na policiju, kao što to mogu u svakom drugom trenutku, jer je policija uz svoj narod u svim, pa i kriznim vremenima. Svaka žena koja se oseća ugroženo treba da se obrati policiji i prijavi nasilje, a mi ćemoMinistar unutrašnjih poslova Nebojša Stefanović izjavio je večeras da je u Srbiji od početka uvođenja vanrednog stanja zabeleženo smanjenje krivičnih dela nasilja u porodici i poručio svim ženama, žrtvama nasilja, da im država garantuje zaštitu i da nasilnika prijave policiji.\n„Žene i danas, tokom vanrednog stanja mogu da računaju na policiju, kao što to mogu u svakom drugom trenutku, jer je policija uz svoj narod u svim, pa i kriznim vremenima. Svaka žena koja se oseća ugroženo treba da se obrati policiji i prijavi nasilje, a mi ćemo preduzimati zakonske mere“, istakao je Stefanović za RTS.\nMinistar policije je poručio da država žrtvama nasilja garantuje potpunu zaštitu i da neće dozvoliti da i jedna žena bude žrtva nasilnika koji misli da može da iskoristi aktuelnu situaciju.\nStefanović je dodao da je pored pada broja krivičnih dela nasilja u porodici, od uvođenja vanrednog stanja zabeleženo i smanjenje krivičnih dela opšteg kriminala. preduzimati zakonske mere“, istakao je Stefanović za RTS.\nStefanović je dodao da je pored pada broja krivičnih dela nasilja u porodici, od uvođenja vanrednog stanja zabeleženo i smanjenje krivičnih dela opšteg kriminala.\nA sta kada su muskarci ugrozeni od zena?\n@.. - To se i ja pitam.. Da li Nebojsa stiti i nas muskarce ili iskljucivo zenski pol?\nNema šta policija da bude "uz svoj narod"... Mani propagandu, drži se zakona!\nPojačano nasilje u celom svetu!\nNažalost sve zemlje javljaju o pojačanom kućnom nasilju. U Švajcarskoj su sve "slobodne kuće" pune, nemaju više slobodnog mesta i traže pomoć gdje će smesiti žene i decu.


Stefanović: Falsifikovani podaci o bratu premijera Vučića | Republika Srpska\nНасловна Србија Stefanović: Falsifikovani podaci o bratu premijera Vučića\nStefanović: Falsifikovani podaci o bratu premijera Vučića\nMinistar unutrašnjih poslova Nebojša Stefanović pozvao je danas predsednika Nove stranke Zorana Živkovića da podnese ostavku na mesto poslanika u parlamentu, jer je utvrđeno da nije tačna njegova tvrdnja da je brat premijera Andrej Vučić vlasnik fantomske firme.\nStefanović je, u izjavi novinarima u Skupštini Srbije rekao da su falsifikovani podaci kojima se pokazuje da je premijerov brat navodno vlasnik sporne firme.\nStefanović je rekao i da ne očekuje da Živković podnese ostavku, mada je, kako je istakao, lider Nove stranke prihvatio opkladu premijera Aleksandra Vučića da jedan od njih dvojcie podnese ostavku kada se bude ispitalo da li je Andrej Vučić vlasnik sporne firme ili ne.\nUpitan o rekonstrukciji Vlade Srbije, on je rekao da je to u nadležnosti premijera i da će Vučić o tome odlučivati nakon što dobije šestomesečni izveštaj o radu ministara.\nStefanović, koji je i potpredsednik Srpske napredne stranke, optužio je Demokratsku stranku da je tokom boravka na vlasti od 2008. do 2012. godien uništila finansije Srbije i da sadašnja Vlada mora da se suočava sa posledicama takve situacije.


Visoki zvaničnici SAD suočeni sa ogorčenjem u Meksiku\nAmerički državni sekretar Reks Tilerson (C), sekretar za unutrašnju bezbednost Džon Keli (L) i ministar inostranih poslova Meksika Luis Videgaraj\nAmerički državni sekretar Reks Tilerson rekao je da su Sjedinjene Države i Meksiko "dve snažne zemlje koje će s vremena na vreme imati različite stavove", ali je dodao da su razgovori sa meksičkim zvaničnicima bili "produktivni i usmereni na budućnost."\nTilerson se obratio novinarima zajedno sa meksičkim kolegom Luisom Videgarajem koji je rekao da između dve strane postoje "dobro poznate razlike" koje najbolje mogu da se rešavaju dijalogom.\nAmerički državni sekretar doputovao je u Meksiko sa sekretarom za unutrašnju bezbednost Džonom Kelijem, da bi ublažio strahovanja i gnev zbog politike nove američke administracije prema Meksiku.\nTilerson i Keli razgovarali su sa meksičkim predsednikom Enrike Penja Nijetom i članovima njegovog kabineta, na prvom od niza sastanaka usredsređenih na imigraciju, trgovinske odnose i trgovinu drogom.\n"Razgovarali smo o nizu izazova i šansi u bilateralnim odnosima", naveo je Tilerson.\nOdnose dve zemlje u četvrtak je komentarisao i predsednik Donald Tramp. "Imaćemo dobre odnose sa Meksikom, a ako ne budemo, onda nećemo", rekao je Tramp, dan nakon što je njegov portparol Šon Spajser ocenio da su bilateralni odnosi dve zemlje "zdravi i snažni."\nPogoršani odnosi SAD i Meksika\nTilerson i Keli doputovali su u Meksiko u trenutku kada su odnosi dve zemlje, kako se ocenjuje, na veoma niskom nivou.\nPredsednik Tramp više puta je poručio da će Meksiko da plati za planiranu izgradnju zida na granici, koji će prema procenama zakonodavaca u Vašingtonu koštati najmanje 12 milijardi dolara.\nAmerički Sekretarijat za unutrašnju bezbednost je ove nedelje izdao nove smernice za imigraciju, koje bi mogle da rezultiraju deportacijom miliona ilegalnih imigranata.\n"Izbacujemo članove bandi. Šefove narko kartela. Izbacujemo stvarno loše momke iz ove zemlje", rekao je Tramp u četvrtak komenatirušići imigracionu politiku svoje administracije.\nMeksički ministar spoljnih posloca Luis Videgaraj rekao je u sredu da njegova zemlja neće prihvatiti nove"jednostrane" američke imigracione predloge i da neće oklevati da to pitanje iznese pred Ujedinjene nacije.


Obuka o procjeni korupcijskih rizika za menadžere integriteta institucija u Crnoj Gori održana u Podgorici\nTreća od tri obuke pod nazivom „Izrada i sprovođenje planova integriteta u institucijama Crne Gore“ održana je u Podgorici, i okupila je preko 80 službenika organa vlasti iz centralne regije, i to iz opština Podgorica, Nikšić i Danilovgrad.\nPredstavnik Agencije, koordinator Sektora za prevenciju korupcije Mladen Tomović je u svom uvodnom govoru istakao da planovi integriteta imaju za cilj ne da riješe pojedinačne slučajeve korupcije, već da sinhronizovanim djelovanjem unutar institucija, uspostave mehanizme koji će spriječiti i otkloniti okolnosti za nastanak korupcije. „Upravo zato za Agenciju naročit značaj imaju obuke čiji su polaznici njeni ključni partneri u uspostavljanju efikasnog modela prevencije na nivou pojedinačnih institucija“, naglasio je Tomović.\nPredstavnik Agencije je dodao i da izgradnja integriteta institucija, pa i društva u cjelosti, u samoj svojoj suštini podrazumijeva sistemski pristup svih aktera odgovornih u tom procesu. „Kada govorimo o institucijama, onda to podrazumijeva neophodnu podršku menadžeru integriteta od strane menadžmenta i svih zaposlenih u procesu pravovremene identifikacije rizika i otklanjanju njihovog štetnog uticaja. Naš je ultimativni zadatak da pokušamo da stvorimo okruženje u kome će svaki zaposleni imati svijest o tome da je pravovremeno reagovanje na rizike sa kojima se suočavamo u svakodnevnom radu obaveza svih nas“, zaključio je Tomović.\nEkspert RAI-a Dragana Krunić predstavila je najbolja međunarodna iskustva na polju izrade i sprovođenja plana integriteta, sa naročitim osvrtom na primjere Velike Britanije, Hong Konga i Holandije. “Najznačajniji faktor koji usporava unapređenje radnih procesa kao ključni faktor za eliminisanje rizika su tradicionalna pasivnost administracije i funkcionisanje po naslijeđenom modelu upravljanja koji je često prevaziđen”, istakla je Krunić.\nEksperti su polaznicima obuke predstavili i metodologiju kao i primjer upitnika za procjenu efektivnosti i efikasnosti planova integriteta.


FOTO / Dogovoren dolazak azerbejdžanskih privrednika u Sarajevo - Klix.ba\nAlkalaj u Azerbejdžanu Dogovoren dolazak azerbejdžanskih privrednika u Sarajevo\nAlkalaj u Azerbejdžanu\n/Dogovoren dolazak azerbejdžanskih privrednika u Sarajevo\nDogovoren dolazak azerbejdžanskih privrednika u Sarajevo\n13.1.2011. u 14:34\nMinistar vanjskih poslova BiH Sven Alkalaj boravi 12. i 13. januara u zvaničnoj posjeti Republici Azerbejdžan, na poziv ministra vanjskih poslova Azerbejdžana Elmara Mammadyarova.\nPrvog dana posjete, ministar Alkalaj je položio vijence u memorijalnom centru nacionalnog lidera Haydar Aliyeva i Aleji časti žrtava palih u borbi za nezavisnost 1990. godine, nakon čega se sastao s predsjednikom Azerbejdžana Ilhamom Aliyevim, ministrom vanjskih poslova Elmarom Mammadyarevim, predsjednikom Vlade Arturom Rasizadeom i ministrom za ekonomski razvoj Shahinom Mustafayevim.\nKako je saopćeno iz MVP-a BiH, Alkalaj je informirao sagovornike o aktuelnoj političkoj situaciji u BiH i aktivnostima naše zemlje na putu ka EU i NATO-u.\nZajednički je ocijenjeno da su politički odnosi između dviju zemalja dobri, ali da dosad nije bilo nekih značajnih aktivnosti na planu ekonomske saradnje.\nS tim u vezi, dogovoreno je da je potrebno intenzivirati razmjene posjeta na svim nivoima. Tim povodom, ministar Alkalaj pozvao je ministra Mammadyareva da posjeti BiH.\nKonstatirano je da je trgovinska i poslovna saradnja na nezadovoljavajućem nivou, te je dogovoreno da se poduzme niz aktivnosti na njihovom poboljšanju.\nTako je dogovoreno učešće azerbejdžanskih privrednika na Poslovnom forumu u Sarajevu aprila ove godine, kao i razmjena posjeta u okviru ministarstava vanjske trgovine.\nMinistar Alkalaj je naglasio da će učešćem na Poslovnom forumu u Sarajevu biznismeni iz Azerbejdžana imati priliku da se upoznaju s konkretnim projektima u oblastima energetike, infrastrukture i turizma.\nZaključeno je, također, da je potrebno privesti kraju pregovore i što prije potpisati slijedeće sporazume o izbjegavanju dvostrukog oporezivanja, o trgovinskoj saradnji, te o unaprjeđenju i zaštiti investicija.\nRazmatrani su i drugi aspekti saradnje, prije svega u oblasti kulture. Dogovoreno je da se obnovi saradnja zbratimljenih gradova Sarajeva i Bakua, te da u najskorije vrijeme gradonačelnik Bakua posjeti Sarajevo.\nAzerbejdžanska strana je informirala da će uskoro otvoriti diplomatsko predstavništvo u Sarajevu u cilju boljeg povezivanja Azerbejdžana i BiH.\nMinistri Alkalaj i Mammadyarov potpisali su u MVP-u Azerbejdžana Protokol o saradnji ministarstava vanjskih poslova BiH i Azerbejdžana kojim se definira saradnja dvaju ministarstva.\nImajući u vidu da je ovo prva zvanična posjeta na visokom nivou, ocijenjeno je da je ona važan korak ka jačanju odnosa i veza dviju zemalja, proširivanju saradnje u oblasti ekonomije, trgovine, kulture, kao i razmjeni posjeta na svim nivoima.


B. O. | 14. 09. 2016 - 23:40h\nLuis Figo, Mičel Salgado, Rud Gulit, Deki Stanković i Dejo Savićević su samo neki od izabranih koji pored toga što nose titulu najboljih igrača, su takođe imali priliku da osvoje najpoželjniji trofej u Evropi, trofej UEFA Lige šampiona. Kao ponosni osvajači čuvenog “ušatog” pehara, oni su u okviru UEFA Champions League Ture trofeja koju predstavlja UniCredit posetili našu zemlju i družili se sa fanovima iz Novog Sada, Niša i Beograda.\nNaime, građani Srbije su prvi put dobili priliku da se slikaju sa veličanstvenim trofejom 2011. godine, kada je na Donjem Kalemegdanu podignut Šampionski šator i kada se preko 11.000 ljudi nagrnulo da se slika sa ušatim, ali i da dobije autogram Luisa Figa, Ruda Gulita i bivšeg golmana Crvene zvezde Stevana Stojanovića Dike.\nNije puno vremena prošli, kada je UEFA Champions League Ture trofeja koju predstavlja UniCredit, koja svake godine obilazi gradove po Evropi u kojima posluje UniCredt, 2014. godine ponovo posetila Srbiju. Ono što je bilo iznenađenje svih nas, a posebno vatrenih fanova, jeste da ovaj put nisu samo Beograđani dobili priliku da se približe veličanstvenom trofeju, već su i obožavateljti iz Niša i Novog Sada uživali u jedinstvenoj atmosferi. Za ovu priliku legenda fudbala i dvostruki osvajač trofeja UEFA Lige šampiona, Dejan Savićević Dejo, se družio sa svojim obožavateljima u Novom Sadu i Nišu. Kao što je tada i rekao: “Izuzetno sam ponosan što imam priliku da predstavim UEFA Ligu šampiona i originalni ‘ušati’ pehar čije je osvajanje za mene predstavljalo najlepše trenutke moje karijere...“ Pored toga, iste godine domaćini u Beogradu bili su Mičel Salgado i domaći as Deki Stanković.\nSlika govori hiljadu reči, a vi da biste bar malo osetili atmosferu koju sa sobom nosi UEFA Liga šampiona, pogledajte sledeći video.\nLegendarni Dejan Savićević za Blicsport:…\n"Normalno je da navijam za Srbiju u Rusiji. Najbolje da neću! I voleo bih da momci što dalje doguraju", kaže Dejan Savićević za Blicsport.\nVIDEO GENIJA I POSTAO ČUVENI FUDBALER Znate li…\nPre 25 godina Dejan Savićević je prešao iz Crvene zvezde u Milan, a na posle prvenstvene utakmice u Italiji sa njim se slikao mališan. Možete li da pogodite ko…\nPovezane teme: Tura trofeja , Mičel Salgado , Luis Figo , Dejan Savićević


„LŠ je velika pobeda, nadamo se Regionalnoj ligi“ - Sportklub\n„LŠ je velika pobeda, nadamo se Regionalnoj ligi“\nVesti vaterpolo Autor:Aleksandra Radivojević2. avg. 202014:11\nČelnici Vaterpolo kluba Jadran iz Herceg Novog uspeli su da ostvare veliku pobedu, iako sezona još uvek nije počela. Naime, uz borbu do poslednjih atoma snage, Novljani su uspeli da zatvore finansijsku konstrukciju i potvrde učešće u Ligi šampiona.\nPodsećanja radi, LEN je pokazao visok stepen tolerancije prema šampionu Crne Gore. Čelnici elitnog takmičenja su produžili rok za izjašnjavanje, kako bi omogućili Jadranu da iz pomenute borbe izađe kao pobednik. Na kraju, u sezoni koja sledi, deset sigurnih učesnika Lige šampiona su Ferencvaroš, Olimpijakos, Pro Reko, Barseloneta, Jug, Marsej, Špandau, Dinamo Tbilisi, Hanover i Jadran iz Herceg Novog. Ostala dva tima će u grupnu fazu stići kroz kvalifikacije.\n“Učešće Jadrana u Ligi šampiona je od vitalnog značaja, kako za Jadran, tako za reprezentaciju Crne Gore i vaterpolo kao brend države u celini. Čestitam čelnicima kluba što su u ovim zaista teškim vremenima uspeli da reše problem, omoguće mladom i izuzetno talentovanom timu koji vodim, da i naredne sezone bude deo elitnog društva. Imaćemo daleko najmlađu ekipu u Ligi šampiona, ali isto tako, izuzetno talentovan tim, sa mnogo potencijala. Definitivno, naš najjači adut u duelima sa najboljim timovima Evrope će biti ogromna glad za uspehom koji su momci pokazali u prethodne tri sezone, kada su dva puta bili na pragu plasmana na finalni turnir Lige šampiona, a samo malo sreće i iskustva im je nedostajalo da u dvomeču sa Marsejom stignu do trofeja u LEN Evrokupu”, naglasio je za Sport Klub trener Jadrana Petar Radanović i nastavio:\n“Sada su misli usmerene ka Regionalnoj ligi. Zbog koronavirusa veliko je pitanje da li će takmičenje biti odigrano u formatu i na način kao što je to bio slučaj prethodnih godina. Kao i svi ljubitelji vaterpola, klubovi i igrači, nadam sa se da će se stanje stabilizovati, da će Regionalna ligi biti nastavljena kao i do sada, jer je to od izuzetnog značaja za sve klubove u regionu, a samim tim i za reprezentativne selekcije koje su u samom svetskom vrhu”.\nJadran je tokom leta ostao bez Vladana Spaića, Vlade Popadića, Marina Čagalja i Petra Mijuškovića, Novljani nisu mogli da se bore za mesto u Ligi šampiona, a istovremeno i sa ponudama finansijski moćnijih klubova. Navijači Jadrana i ljubitelji vaterpola u sezoni koja sledi mnogo očekuju od plejade izuzetno talentovanih momaka koja je ostala u Herceg Novom: Đuro Radović, Petar Tešanović, Marko Petković, Darko Đurović, Danilo Radović, Uroš Vučurović, Nikola Brkić, Kanstanin Averka, Dušan Banićević, Dimitrije Obradović….\n“Ambicije Jadrana se ne menjaju već godinama unazad. Nastojaćemo da odbranimo duplu krunu u Crnoj Gori, da sa mladim timom ostvarimo što više pobede u Ligi šampiona, a ponavljam, iskreno se nadam da ćemo imati priliku da se kroz ligaški deo takmičenja borimo za mesto na finalnom turniru Regionalne lige”, poručio je Radanović.\nPodsećanja radi, Jadran je nedavno učestvovao na finalnom turniru Regionalne lige u Dubrovniku gde je u polufinali vodio protiv Mladosti sa 10:7, na kraju poražen sa 14:12. Ekipa iz Zagreba je odbranila tron, jer je u finalu bila bolja od domaćina Juga.


Dodik: Jovanović je egzibicionista srpske politike - 11.07.2016, Sputnik Srbija\nDodik: Jovanović je egzibicionista srpske politike\nPredsednik Republike Srpske Milorad Dodik komentarisao je prisustvo lidera opozicione LDP Čedomira Jovanovića na komemoraciji u Potočarima istakavši da je reč... 11.07.2016, Sputnik Srbija\n16:42 11.07.2016 (Osveženo: 03:37 26.08.2021)\nDodik je rekao da Jovanović pritom ne bira ni mesto ni vreme, pa je to bio slučaj i sa današnjom komemoracijom, posebno nakon što je iz Srebrenice poručeno da predstavnici srpske vlasti ove godine nisu poželjni.\nUpitan da prokomentariše Jovanovićevu izjavu u Potočarima da je dolazak njegova ljudska obaveza i politička dužnost, te da mu je drago što mnogi ljudi u Srbiji govore da se u Srebrenici dogodio genocid, Dodik je ocenio da „Jovanović danas tamo svakako nije predstavnik Srbije“.\n„Njegovi javni nastupi u vezi sa Srebrenicom ne doprinose ni miru niti razumevanju, za šta se zalažu Srbija i njen premijer Aleksandar Vučić, koji je uprkos javno izrečenim takvim stavovima u Potočarima prošle godine jedva izvukao živu glavu“, rekao je Dodik, preneli su mediji u RS.\nPredsednik Srpske je istakao da Jovanović i danas falsifikuje istinu, pokušavajući da po ko zna koji put zločin u Srebrenici nazove genocidom u stilu svojih međunarodnih mentora, na nagovor kojih je ovih dana i Narodnoj skupštini Srbije predao Predlog rezolucije o priznavanju genocida u Srebrenici, iako nešto slično nije usvojio ni Savet bezbednosti UN.\n„S obzirom na to da je izgubio bilo kakvu podršku srpskog naroda na nedavnim izborima, Jovanović tako pokušava da sa Strankom demokratske akcije Sulejmana Ugljanina ispolitizovanom pričom o genocidu i napadom na Republiku Srpsku i srpski narod dobije bilo čiju podršku i bilo kakav politički legitimitet“, naveo je Dodik. Predsednik Republike Srpske je dodao da se i Jovanović tako našao u društvu onih kojima Srebrenica služi za sasvim druge ciljeve od onih koje javno proklamuju.


SASTANAK SA BIJELjINSKIM PRIVREDNICIMA :: Semberija INFO ::\nSASTANAK SA BIJELjINSKIM PRIVREDNICIMA\nPredstavnici Gradske uprave održali su sastanak sa privrednicima Bijeljine, a ono što je okarakterisalo sastanak, svakako je zajednički cilj da Grad Bijeljina postane lider u RS, BiH i šire, po kvalitetnim idejama i konkretnim rezultatima na planu poslovanja. Učesnici sastanka su se usaglasili da im je cilj da mladi ljudi ostaju na ovim prostorima, da se pronalaze načini u izgradnji uslova za otvaranje novih radnih mjesta. Da je za uspješan biznis potrebna kvalitetna infrastruktura, istakao je direktor preduzeća „PASS“ iz Ljeskovca Rado Maletić.\n-Izgradnja auto-puta biće od izuzetnog značaja za sveukupni razvoj našeg grada i svi sa zadovoljstvom očekujemo realizaciju ovog projekta“, rekao je Maletić. Gradonačelnik Mićo Mićić zahvalio se učesnicima sastanka, a bilo ih je 55 iz svih oblasti privrede.\n-Ovo je jedan u nizu sastanaka, a podsjetiću da imamo i Privredni savjet čije su određene inicijative u prethodnom periodu već realizovane. Zahvaljujući međusobnom razumijevanju, analizirali smo dosad urađeno, zatim brojne projekte koji se realizuju i koji su u planu da realizujemo. Cilj nam je da zaista budemo grad budućnosti, da naši mladi ostaju na ovim prostorima i da imaju siguran posao“, rekao je Mićić. Prema njegovim riječima, Gradska upreava čini i činiće sve da, u okviru nadležnosti, ali i u kontinuiranoj saradnji sa privrednicima, poboljšaju i unaprijede poslovanje za stvaranje novih radnih mjesta.


MILORAD DODIK: Srpska da slavi svoj praznik 15. februara, kao i Srbija, Kristijana Šmita ćemo smatrati turistom bez odluke SB UN\nSARAJEVO SE DIGLO NA NOGE: Nazvale ARMIJU BIH takozvanom, usledila MOMENTALNA 17\t17\nSRAMNI ČIN: Muškarac urinirao po spomeniku narodnom heroju Ljubi Čupiću 11\t11\nVILI BEROŠ DEMONSTRATIVNO NAPUSTIO KAFIĆ: Ako konobarica odbija da stavi 5\t5\nŽELJKO KOMŠIĆ: NATO odbacio Milanovićevu formulaciju KONSTITUTIVNOST NARODA 11\t11\nIZRAELSKI ISTORIČAR GIDEON GRAJF: U Srebrenici nije bilo genocida, broj 2\nDODIK: SNSD najjača partija, ne treba da brine za budućnost 7\t7\nKOMITE POZVALE LEPOSAVIĆA DA PODNESE OSTAVKU: Sinhronizovana podrška bivšeg 3\nMEDOJEVIĆ UPOZORAVA Krivokapić i njegov EKSPERT za korupciju ponovo zadužuju 3\nintervju za sputnjik\nmladen djordjevic\t 06.06.2021. 00:05h 00:07h\nBANJALUKA - Srpski član i predsedavajući predsedništva BiH Milorad Dodik podržava ideju da se Dan Republike Srpske, umesto 9. januara, obeležava 15. februara, kad i Srbija slavi svoj Dan državnosti.\nDodik je za Sputnjik podsetio da u BiH navode da Republika Srpska ne može da slavi Dan republike 9. januara zato što je to verski praznk, ali je predočio da u Srpskoj ima sve više inicijativa da taj dan ostane krsna slava Republike Srpske.\nDodik je naglasio da njemu niko ne može da zabrani da toga dana ode u crkvu da učestvuje u službi i u molitvi za Republiku Srpsku, prenosi RTRS.\n"Šta mislite o ideji koju čujem ovih dana, da Republika Srpska utvrdi da je 15. februar Dan Republike Srpske, na dan kada se obeležava i Dan državnosti Republike Srbije. Ja mislim da je to dobra ideja", istakao je Dodik.\nDodoa je da će o toj temi razgovarati sa partnerima u Republici Srpskoj i omogućiti da to pitanje bude rešeno.\n"Ako su oni (Bošnjaci) povređeni, pa im smeta 9. januar, da li će im smetati 15. februar kada se slavi Dan državnosti Srbije? To je dan kada je podignut Prvi srpski ustanak, a i mi u Republici Srpskoj smo Srbi", poručio je Dodik.\nTužićemo visoke predstavnike, a Šmita smatrati turistom bez odluke Saveta bezbednosti\nIzbor novog visokog predstavnika u BiH mora da prodje kroz Savet bezbednosti, bez toga ćemo Kristijana Šmita smatrati turistom, rekao je predsedavajući Predsedništva BiH Milorad Dodik i najavio mogućnost tužbe protiv ranijih visokih predstavnika zbog kršenja međunarodnog prava.Dodik ;je u intervjuu za Sputnjik na pitanje da li očekuje da će Šmitovo imenovanje biti izglasano u Savetu bezbednosti kazao da ne očekuje ništa od onih koji neće da čuju ništa i koji masovno krše međunarodno pravo, a to su zapadne zemlje predvodjene Amerikom i EU.\n"U ovom slučaju na žalost priključila se i Nemačka koja je ranije iskazivala svoje stavove vezane za potrebu da se zatvori kancelarija visokog predstavnika, a sada je zainteresovana da to bude njen čovek. Dakle, u proceduri je predviđeno da nema imenovanja bez relevantne rezolucije Saveta bezbednosti. Sve i jedan visoki predstavnik je tako imenovan osim Kristijana Švarc Šilinga koji je samo dobio načelnu saglasnost", rekao je Dodik i dodao da je prekršen Aneks 10 koji nalaže da visokog predstavnika predlažu strane potpisnice.\nOn je dodao da je zaobilaženje Saveta bezbednosti (SB) kršenje tog međunarodnog sporazuma.\n"Mi pokušavamo da to razumeju u Savetu bezbednosti ne samo Rusija i Kina nego i drugi. Smatramo da zbog naše uporne borbe moramo da imamo zabeleženo da smo tog i tog dana u ovoj godini pisali Savetu bezbednosti i upozorili na kršenje medjunarodnog prava", dodao je.\nBez odluke SB, Dodik je rekao da će Šmitovo imenovanje smatrati nelegitimnim.\n"Narodna skupština je već i rekla da ako nema imenovanja u Savetu bezbednosti on je za nas nelegitiman i nelegalan. To je ono što pravi probleme našim partnerima u Bosni i Zapadnoj Evropi - oni bi najradije da mi klimnemo glavom", istakao je.\nDodik je naveo da je predsednik Srbije Aleksandar Vučić "veoma jasno rekao da Srbiji, koja je potpisnica Aneksa 10, visoki predstavnik mora da dostavi izveštaj o svom radu".\n"Pošto nije dostavio do sada tražiće od ovoga sada da se dostavi izveštaj za sav period. I onda se postavlja pitanje kakav će stav o tom izveštaju zauzeti Srbija", rekao je Dodik.\nOn je najavio tužbu protiv ranijih visokih predstavnika i rekao da je formirana radna grupa.\n"To je posao koji nije brz, koji traži vremena, strpljenja, traži angažovane ljude i moramo naći partnere. Pokušavamo sve to da uradimo ali nećemo sigurno da odustanemo. Ali to nije posao koji će se desiti za mesec-dva. Međutim, to ne zastareva, promeniće se malo i atmosfera pa ćemo tužiti", rekao je on.\nDODIK O VAŽNOM SASTANKU U BEOGRADU: Glavna tema sporno postavljanje visokog predstavnika u BiH!\nDODIK PORUČIO: Imenovanje visokog predstavnika nije obavezujuće za Republiku Srpsku\nDODIK: Situacija sa non pejperima je postala gotovo nemoguća! Pridaju značaj papirima umesto razgovu relevantnih faktora!\nDODIK: Treba odobriti proslavu mature, epidemiološka situacija to dozvoljava\nMilorad DodikpraznikDan državnostiRepublika Srpskameđunarodni predstavnik\nIZRAELSKI ISTORIČAR GIDEON GRAJF: U Srebrenici nije bilo genocida, broj žrtava 3.714! 2\nNije dorastao ni manjim izazovima\nMILORAD DODIK O KOMŠIĆEVOJ REAKCIJI NA DEKLARACIJU NATO O BIH: U nedostatku vlastite politike, uvek vodio tuđu! 2\nŽELJKO KOMŠIĆ: NATO odbacio Milanovićevu formulaciju KONSTITUTIVNOST NARODA u BiH! 11\t11\nBEOGRAD GORI ZBOG NOVAKA: Spektakularan vatromet u čast Đokovićeve pobede na Rolan Garosu VIDEO 2\nMAJKA DIJANA UZ MARŠ NA DRINU ČEKA SINA ŠAMPIONA: Pevala i igrala, a onda je izašao Novak i nastalo je LUDILO VIDEO 7\nSARAJEVO SE DIGLO NA NOGE: Nazvale ARMIJU BIH takozvanom, usledila MOMENTALNA suspenzija urednice i novinarke! VIDEO 17\t17\nSRAMNI ČIN: Muškarac urinirao po spomeniku narodnom heroju Ljubi Čupiću u Nikšiću VIDEO 11\t11\nni molba nije pomogla\nVILI BEROŠ DEMONSTRATIVNO NAPUSTIO KAFIĆ: Ako konobarica odbija da stavi masku, ja odbijam da budem gost! 5\t5\nuopšte nije naivno\nMALA ALI OPAKA: U Jadranu uočena meduza morska mesečina, njen dodir uništava kožu 3


Ceca gostuje u Prilepu na festivalu piva : Crveni tepih\nCeca gostuje u Prilepu na festivalu piva\nSvetlana Ceca Ražnatović (37) biće specijalni gost na ovogodišnjem osmom po redu “Pivo festu”, koji se tradicionalno od 15. do 18. jula održava u Prilepu. Ona će održati koncert na centralnom gradskom trgu 18. jula čime će biti zatvorena manifestacija.\nIako je do početka festivala ostalo nešto manje od dva meseca, brojni obožavaoci srpske folk zvezde iz cele Makedonije već rezervišu hotele u Prilepu. U telefonskom razgovoru sa jednom lokalnom makedonskom televizijom, Ceca je rekla da će u Prilepu prvi put nastupiti na nekom festivalu piva, ali nije želela da otkrije da li i sama pije ovaj napitak. Ona je otkrila da je planirala da 14. juna na svoj 37. rođendan objavi singl, ali je odustala.\n- Želim da u oktobru objavim album, pa da se sve pesme koje sam izabrala u kompletu nađu na jednom CD – rekla je Ceca.\nMarjan Risteski, gradonačelnik Prilepa najavio je da će na “Pivo festu” nastupiti veliki broj muzičkih zvezda iz Makedonije i iz susednih zemalja, među kojima će biti i beogradska grupa “Van Gog”. Biće postavljene dve scene, a po ugledu na novosadski “Egzit”, od ove godine tokom festivala mladi će moći da kampuju u blizini Prilepa.\nOrganizatori očekuju dolazak više od 300.000 posetilaca i zaradu od najmanje tri miliona evra. Tokom prošlogodišnjeg festivala popijeno je 60 tona piva, a ove godine očekuje se da će posetioci za četiri dana ispiti više od 100 tona.


WorkPuls dobio investiciju od 420.000 evra – Startit\nWorkPuls dobija 420.000 evra od South Central Ventures-a, da bi nastavio međunarodni rast i prilagodio se ciljnim tržištima.\nBeogradska kompanija fokusirana je na upravljanje vremenom i analizu produktivnosti, ovu investiciju će upotrebiti za povećanje inženjerskog tima, međunarodne prodaje i marketinških napora za pridobijanje većih klijenata. Uz to će se fokusirati da njihovi alati budu korisni u što različitijim industrijama. Trenutno više od 1.000 klijenata koristi njihova rešenja, a razvio ih je tim od 14 članova.\n“Ovu donaciju ćemo uložiti u širenje na tržištu, tačnije fokusiranje na ciljna tržišta. Da bismo to uspeli, moramo proširiti svoj tim. Glavni pokretač našeg rasta je fokusiranje na određene industrije i udesetostručavanje vrednosti koju klijeti dobijaju uz upotrebu naših alata. Na primer, za arhitekte i programere možemo da stvorimo potpuno automatizovano praćenje vremena bez dodatnih ljudskih napora, tako da znaju na kojim projektima ili zadacima ljudi rade. Imajući objektivne i precizne informacije o vremenu, dobijamo mogućnost da bolje procenimo buduće projekte i borimo se protiv nedostataka koji su do tada bili nedodirljivi”, kaže Ivan Petrović, izvršni direktor i osnivač WorkPuls-a.\nWorkPuls je fokusiran na upravljanje vremenom i analizu produktivnosti. Od samog početka razvijaju više proizvoda za različitu upotrebu: nadgledanje zaposlenih, praćenje vremena, te posebno kreiranih softvera za svaku industriju – automatsko mapiranje vremena.


Priština počinje da ostvaruje plan za slučaj da Beograd kaže: Ne! - Sputnjik Srbija\n22:27 07.06.2018 Preuzmite kraći link\nSrpska lista pozvala je zvaničnike Evropske unije da javno objasne izjavu šefice Kancelarije EU na Kosovu i Metohiji Natalije Apostolove da etnički motivisani napadi na kosovske Srbe „počinju da izgledaju kao milo za drago“. Navodeći da je od 1. maja na Kosovu i Metohiji zabeleženo više od dvadeset napada na Srbe i njihovu imovinu, a da je napad na školu u Suvom Dolu kod Lipljana treći u kome su direktne žrtve deca srpske nacionalnosti, Srpska je izrazila „zgražavanje“ izjavom predstavnice EU uz ocenu da je „relativizacija zločina najbolji put njegovog ponavljanja“.\nKako tumačiti ovaku izjavu predstavnice EU na Kosovu i da li se ona može čitati kao stav cele EU, ali i pokriće za albanski plan B —ujedinjenje Kosova i Albanije?\nProfesor međunarodnog prava Dejan Mirović za Sputnjik kaže da ovakva izjava ne dolazi prvi put iz usta jednog zvaničnika međunarodne zajednice.\n„Ta izjava je parafraziranje one čuvene fašističke izjave Bernarda Kušnera po dolasku na Kosovo i ubistva 14 srpskih žetelaca u Starom Grackom da je to osveta. Međutim, ova izjava je još gora jer dolazi 18 godina kasnije jer umesto da brane žrtvu, oni je i dalje krive. To je u maniru Hitlerove politike“, ocenjuje naš sagovornik.\nMirović veruje da bi naša vlast trebalo da se okrene ka delu EU koja nas podržava i koja želi da se uključi u proces rešavanja kosovskog pitanja, kao što je Španija. Kako navodi, to bi našu poziciju u pregovorima dodatno pojačalo ali i navelo možda i ostale članice koje ne priznaju Kosovo da se aktiviraju. U suprotnom, kaže on, lako može da se desi da ako stvari ostanu kako sada stoje, da se zaista iza svega krije plan da se Kosovo i Albanija ujedine i tako uđu u EU. Međutim, jedno ne mogu da dobiju čak i ako to urade.\nAlbansko nasilje širi se Kosovom, Kfor i Euleks ne pomažu (video)\n„Mogu oni i da se ujedine i da Ramu proglase za kralja Albanije i Kosova, ali oni dokle god Srbija ne potpiše pravno obavezujući sporazum sa tom tvorevinom neće moći da uđu u UN. Znači, uzaludan im je posao“, navodi Mirović.\nPoslanici „Srpske liste“ u utorak su pokušali da se sastanu sa ambasadorima Kvinte u Prištini kako bi zatražili odlučnu reakciju povodom poslednjih napada na Srbe, ali se ambasadori nisu pojavili.\nReferendum za pripajanje Kosova Albaniji, ako Priština do kraja ove godine ne bude napredovala u međunarodnom pogledu, kao što je članstvo u UN, jesu plan B koji su Albanija i Kosovo najavili kao odgovor međunarodnoj zajednici. Nizom međusobnih ugovora oni su taj plan već počeli polako da realizuju, kao što je sistem „otvorenih granica“, po uzoru na Evropsku uniju.\nOva sinhronizovana akcija nije naivna, kako se čini na prvi pogled. Kosovo ni posle deset godina od proglašenja nezavisnosti nije bliže suverenitetu, onom koje imaju međunarodno priznate države. Ukoliko ne dobiju ono što žele, a to je priznanje od strane Srbije, bilo direktno ili indirektno, oni mogu da aktiviraju staru pretnju i održe referendum o pripajanju Albaniji.\nRamuš Haradinaj je, podsetimo, već državni praznik države Albanije, „ Dan zastave“, uveo kao državni praznik Kosova.\nNajave Tačija da granice Albanije i Kosova treba da budu otvorene po uzoru na EU, već se ostvaruju, mada one ni sada praktično ne postoje. Te granice su sada uklonjene i na papiru, a to ne bi uradio da nije dobio zeleno svetlo sa strane.\nNovi incident u Kosovskoj Mitrovici, teško povređen Srbin\nNovi incident na hramu Hrista Spasa u Prištini (foto)\nnapadi, granice, ujedinjenje, Srbi, imovina, referendum, fašizam, Srpska lista, EU, Dejan Mirović, Bernard Kušner, Federika Mogerini, Hašim Tači, Staro Gracko, Španija, Albanija, Kosovo i Metohija


Certifikat ISO 9001:2008 dodijeljen Gerontološkom centru Sarajevo - Akta.ba\nCertifikat ISO 9001:2008 dodijeljen Gerontološkom centru Sarajevo\n27.05.2009. 09:56 / Izvor: eKapija.ba\nKantonalnoj javnoj ustanovi Gerontološki centar Sarajevo 26.05.2009. godine je uručen certifikat ISO 9001:9008 za upravljanje kvalitetom. TÜVadria je na edukaciji, primjeni i uspostavljanju ovoga standarda radila više od godinu dana. Sa ovim certifikatom Gerontološki centar Sarajevo postao je jedina socijalna ustanova u Federaciji BiH koja je u cijelosti provela sve neophodne mjere i tako zaslužila ovu verifikaciju.\nU Gerontološkom centru Sarajevo danas je upriličena svečanost dodjele certifikata ISO 9001: 2008 ovoj važnoj ustanovi socijalne zaštite u Kantonu Sarajevo. Naša najuspješnija certifikacijska kuća TÜVadria d.o.o. Sarajevo provela je ukupan proces certificiranja, od edukacije, konsultacija do audita koji je trajao duže od godinu dana. Menadžment i uposlenici Gerontološkog centra pokazali su veliko zalaganje i profesionalan odnos prema cjelokupnom toku primjene ovog visokog standarda kvaliteta i tako postali jedina socijalna ustanova u Federaciji BiH kojoj je dodijeljen certifikat ISO 9001:2008.\nPored direktora Gerontološkog centra Zijada Memiševića i direktora TÜVadrije Muamera Peljte, svečanoj dodjeli prisustvovala je i ministrica za rad, socijalnu politiku, raseljena lica i izbjegliceKantona Sarajevo Emina Dubravić.\n"Ovaj certifikat je naša buduća obaveza koja će se godišnje provjeravati da ono što smo postigli u narednom periodu ne smije ni u kom slučaju biti ispod tog nivoa kvaliteta. Za ovu godinu dana koliko je trajala obuka, mislim da smo pokazali da smo zavrijedili ovaj certifikat što je naravno za nas velika radost", kazao je direktor centra Zijad Memišević.\nMuamer Peljto, direktor TÜVadrije je čestitao menadžmentu, svim uposlenicima i štićenicima centra na ovom uspjehu.\n"Ovo što danas vidimo je samo jedan finalni čin iza kojega stoji mukotrpan i dugotrajan proces. Ovaj centar je odlučio da napravi iskorak kako bi svojim klijentima priskrbio još kvalitetniju uslugu jer ovaj standard 9001:2008 predstavlja orijentiranost prema kvalitetu na opće zadovoljstvo kupaca, klijenata, štićenika", istakao je Muamer Peljto.\nPredstavnicima menadžmenta Gerontološkog centra obratila se i ministrica Dubravić koja je izrazila zadovoljstvo ovim pomacima u uspostavljanju najboljih standarda kvalitete, naglasivši važnost stalne provjere sistema kvaliteta kako certifikat ne bi bio izgubljen.


VUČIĆ: SNS je još jednom pokazala da bira ono što je u interesu Srbije i njenih građana! • HAPPYTV.RS\nVUČIĆ: SNS je još jednom pokazala da bira ono što je u interesu Srbije i njenih građana!\n"SNS je još jednom pokazala da je stranka svesna da ima benefit od održavanja vanrednih parlamentarnih izbora, ali da bira ono što je u interesu Srbije i građana Srbije", rekao je Vučević.\nOn je dodao da je juče na sednici Predsedništva stranke vođena otvorena diskusia, da je bilo članova predsedništva koji su predlagali da se ide na vanredne parlamentarne izbore, ali da su na kraju prihvatili argumente predsednika države i stranke da se ne ide na izbore.\n" Verujem da će građani biti zadovoljni sa imenima i sastavom liste "Aleksandar Vučić- zato što volimo Beograd". Mi ćemo tom listom predložiti politiku rezultata, a nećemo se baviti mržnom", rekao je on.\nTi rezultati su, kako kaže, da grad Beograd na čelu sa Sinošom Malim danas duguje 500 miliona evra manje nego pre četiri godine i da je gradska kasa za 200 miliona evra punija.\n"To je juče predsednik Vučić potvrdio. Očekujemo da će SPS imati svoju listu, a spremni smo da nastavimo saradnju sa njima nakon izbora", naglasio je on.\nVučević, koji je i gradonačelnik Novog Sada , rekao je da taj grad u ovoj godini očekuje nastavak kapitalnih projekata, kao što je Žeželjev most.


Crna Gora spremna da pruži ekspertsku pomoć Bosni i Hercegovini na evropskom putu – Portal Podgorica\nCrna Gora spremna…\nCrna Gora spremna da pruži ekspertsku pomoć Bosni i Hercegovini na evropskom putu\nMinistar vanjskih poslova Đorđe Radulović razgovarao je telefonskim putem sa zamjenicom predsjedavajućeg Vijeća ministara i ministarkom vanjskih poslova Bosne i Hercegovine Biserom Turković i tom prilikom istakao da Crna Gora i Bosna i Hercegovina, kao dvije prijateljske, susjedne države, imaju zajednički interes u pogledu održivog razvoja, stabilnosti i blagostanja na Zapadnom Balkanu, stoga je od posebne važnosti održati visok nivo saradnje i frekventnu komunikaciju u periodu koji slijedi.\n“Crna Gora će nastaviti da njeguje dobrosusjedske odnose i da promoviše doktrinu ,,nula problema“, na šta nas obavezuje tradicija, kulturološka sličnost, zajednička istorija i zajednička budućnost“, naglasio je Radulović.\nDodao je da se nada da će Bosna i Hercegovina nastaviti sa ispunjavanjem obaveza na evropskom putu, kako bi u najskorijem periodu dobili status kandidata, te, na toj liniji, izrazio je spremnost Crne Gore da pruži ekspertsku pomoć i prenese iskustva iz domena integracionih procesa.\nMinistarka Turković je čestitala Raduloviću na imenovanju na dužnost šefa crnogorske diplomatije, poželivši mu uspješan mandat, uvjerena da će Crna Gora nastaviti da postiže dobre rezultate na vanjskopolitičkom planu.\nIzrazila je opredijeljenost Bosne i Hercegovine u pravcu nastavka odlične bilateralne saradnje, te naglasila važnost konstruktivne regionalne saradnje u cilju izgradnje prosperitetne budućnosti Zapadnog Balkana.\nSagovornici su izrazili spremnost za održavanje bliske i otvorene komunikacije, te dogovorili posjetu ministarke Turković Crnoj Gori, kada okolnosti u kontekstu globalne pandemije omoguće direktne susrete.\nTags: Đorđe RadulovićMinistarstvo vanjskih poslova


UPRAVNI ODBOR - Poslovno Udruženje Pijaca Srbije - PUPS\nNa drugoj sednici u 2010. godini, Upravni odbor je usvojio Izveštaj o radu za 2009. godinu i Program rada u 2010. godini. Oba dokumenta su jednoglasnom odlukom članova UO predložena Skupštini na usvajanje.\nU sklopu rasprave o novoj verziji Nacrta zakona o trgovini, članovi UO su izrazili zadovoljstvo što je predlagač, Ministarstvo trgovine i usluga Republike Srbije, uvažio gotovo sve primedbe Poslovnog udruženja „Pijace Srbije" na radnu verziju teksta nacrta koje su formulisane tokom javne rasprave.\nSa predlogom nove verzije Nacrta zakona o trgovini članove UO je upoznao Miomir Jovanović, predsednik Radne grupe UPS-a za zakonodavstvo, koji je prisustvovao okruglom stolu koji je, u organizaciji Ministarstva trgovine i usluga, održan 19. marta na Ekonomskom fakultetu u Beogradu.\nUpravni odbor je u odnosu na tekst novog predloga ovog zakonskog akta formulisao dopunu člana 25. Umesto teksta „Prodaju na na pijacama obavljaju trgovci", Upravni odbor UPS-a predlaže da ovaj stav člana 25 glasi: "Prodaju na pijaci obavljaju poljoprivrednici, registrovani u skladu sa propisima kojima se uređuje poljoprivreda, vlasnici zanatskih radnji, ostala fizička lica, u pogledu prodaje sopstvenih polovnih stvari, rukotvorina, umetničkih i zanatskih proizvoda domaće radinosti i trgovci".\nStručna služba UPS-a će ovu dopunu, kao i primedbu na predloženi način deklarasiranja poljoprivrednih proizvoda, u pisanoj formi poslati na adresu Ministarstva trgovine i usluga.\nO raspravi na drugom godišnjem EMG forumu na temu "Restrukturiranje i privatizacija javnih preduzeća i javnih komunalnih preduzeća u Srbiji" članove UO je informisao izvršni direktor UPS-a, Savo Duvnjak. Zaključeno je da je prvi naredni zadatak Udruženja da se aktivno uključi u proces formulisanja Nacrta zakona o komunalnim delatnostima, koji će dati pravne okvire za model restruktuiranja i privatizacije javnih komunalnih preduzeća. Naglašavajući značaj ovog posla, članovi UO su imenovali sedmočlanu radnu grupu koja će se u kontinuitetu baviti temom transformacije javnih komunalnih preduzeća.


Tri pacijenta prebačena u Beograd i Kragujevac - Ozonpress :: internet portal\nU protekla 24 sata iz čačanske Opšte bilnice tri pacijenta su prevezena u ustanove tercijarnog nivoa i to dva u Klinički centar Kragujevac, a jedan u Klinički centar u Beogradu.\nU saopštenju iz čačanske bolnice navodi se da su na infektivno primljene tri osobe, jedan pacijent je otpušten kući, a jedan je pemešten na drugo odeljenj radi nastavka lečenja.\nTrenutno je na infektivnom odeljenju 11 pacijenata.\nU prijemno-trijažnoj ambulanti zabeležen je uobičajan broj pregleda, a na pedijatriji nije bilo pregleda i prijema dece sa znacima infekcije korona virusa.\nIz Opšte bolnice Čačka apeluju na građane da su u toj zdravstvenoj ustanovi i dalje na snazi vanredne mere, tako da dolaze samo urgentna stanja i pacijenti sa adekvatnim uputima iz primarne zdravstevene zaštite.\nZubić Vila 11/05/2020 u 19:15 Odgovorite\nPa gde sad kad su mere popustile!? Ljudi živnuli, spremamo se za izbore…\nMira Pav 13/05/2020 u 03:19 Odgovorite\nLažu, kod nas je bolnica puna zaraženima, ali izbori su izbori su izbori…


Ex YU Racing: Formula DMB\nFormula DMB 850 S napravljena je 1970 godine u institutu za motore u Rakovici. Na projektu je učestvovalo 30 ljudi i planirana je bila proizvodnja od 30 primeraka ovog modela koji bi bili podeljeni auto klubovima za učešce na trkama u Jugoslaviji.\nZbog nedostatka novca do realizacije ovog plana nije došlo a jedini primerak koji je napravljen završio je na fabričkom otpadu i godinama propadao dok se jedan broj ljudi, koji je prvobitno i učestvovao na ovom projektu, nije rešio da preuzme stvar u svoje ruke i restaurira taj bolid.\n1995 godine završena je restauracija formule i ona se danas nalazi u muzeju Brace Petkovića koji je i bio jedan od učesnika i pokretača ove restauracije.\nTreba napomenuti da je formula 1970 godine bila u potpunosti u skladu sa tadašnjim trkačkim standardima. Šasija je bila od cevaste konstrukcije, karoserija od aluminijuma, motor smešten ispred zadnje osovine, rezervoar za gorivo izmedju motora i vozača a hladnjak i akumulator smešteni napred zbog bolje raspodele težine.\nOsnovne karakteristike bolida su:\nmotor 850ccm sa 50 konja\nčetvorostepeni menjač sa hodom u nazad\nubrzanje 0-100km oko 12 sekundi\nmaksimalan brzina oko 160km/h\nmasa vozila 380kg\nFormula je i danas u voznom stanju, kako sam i napomenuo nalazi se u muzeju i svake godine se okrene par krugova sa njom u čast beogradskom grand priju iz 1939. godine\nPosted by Markoni at 6:52 PM


Skot: Nema crvenih linija za rešavanje kosovskog pitanja – RTV SUNCE Arandjelovac\nHome » Svet » Skot: Nema crvenih linija za rešavanje kosovskog pitanja\nSkot: Nema crvenih linija za rešavanje kosovskog pitanja\nin Svet, Vesti 06/03/2019\nAmbasador SAD u Srbiji Kajl Skot izjavio je da Vašington ne povlači “crvene linije” kada je reč o rešavanju kosovskog pitanja i ističe da će biti podržano svako rešenje o kom se dogovore obe strane, a koje može da se primeni i bude trajno.\n“Mi ne povlačimo “crvene linije”, ne određujemo šta će da se desi, a ako je ono što se oni dogovore stabilizujuće za region, ako može da se primeni i da bude trajno, onda ćemo verovatno da to podržimo. Čekamo da same strane postignu dogovor pod okriljem Evropske unije“, rekao je Skot u intervjuu za dnevni list Kurir.\n“Ima mnogo elemenata koji moraju biti uključeni u sporazum, ali mi verujemo da uzajamno priznanje mora da leži u srcu sporazuma o normalizaciji“, rekao je Skot.\n“Bojim se da srpska štampa slobodno spekulište bez ikakvih činjenica koje to potkrepljuju. Filip Riker će sredinom meseca preuzeti poziciju šefa Evropskog biroa i imaće mnogo stvari na dnevnom redu, uključujući i odnose sa Rusijom, Turskom i EU, zatim pitanja koja se tiču zajedničkog stava SAD i EU, druge izazove u svetu.”\n“On je osoba koja zna mnogo o regionu Balkana, bio je naš ambasador u Makedoniji. Njegovo srce je još na Balkanu, stalo mu je do onoga šta se dešava ovde, posvećen je tome da se ovaj proces pomeri unapred, ali ne verujem da on ima plan u džepu i da će bilo koga da tera na bilo šta“, rekao je Skot.\nPrevious: Srbija peta po zagađenosti vazduha u Evropi u prošloj godini\nNext: Konte: Nadamo se da će kompromis Beograda i Prištine biti brzo postignut


Happy Travel Bijeljina - ATOS\nGkeea 2* Ierissos\nAthos Villas Luxury Living Nea Roda se sastoje od 12 modernih, super luksuznih kuća za odmor čitavih porodica, i ...\nAthos Villas Nea Roda\nDemi Studios Ammouliani\nHelianthus 1* Ammouliani\nLeandros 3* Nea Roda\nRizort Avaton Luxury Villas nudi smeštaj na obali mora, sa mediteranskim vrtovima i besplatnim bežičnim internetom. Nalazi se u Nea ...\nAVATON VILLAS DeLuxe Villa – Nea Roda\nLOKACIJA: Hotel Theoxenia se nalazi oko 2 km od malog grada - ...\nIzbor za porodice sa troje djece Atos\nLOKACIJA: Hotel starijeg datuma, nedavno renoviran, udaljen je samo par minuta od Ouranopolisa. Nalazi se na prelepoj peščanoj plaži, sa ...\nLOKACIJA: Hotel Pyrgos se nalazi na ulazu u Uranopolis, na poluostrvu Atos. Gostima koji žele da posete svete manastire na ...\nPYRGOS 2* – Ouranopolis\nLOKACIJA: Hotel se nalazi 4 km od mesta Uranopolis, na uzvišenju, sa predivnim pogledom na more, samo 100 m plaže. ...\nEagles Villas 5* - Ouranopolis\nEagles Palace Hotel & Spa 5* - Ouranopolis\nLOKACIJA: Samo 5km pre Uranopolisa, na sopstvenoj plaži, na oko 100 m, nalazi se ovaj izuzetno lep i komforan hotel, ...\nAlexandros Palace Hotel & Suites 5* - Ouranopolis\nLOKACIJA: Hotel je smešten na brežuljku, na 500 m od plaže. Nalazi se između mesta Ouranopolis i Nea Roda, na ...\nAthorama 3* - Nea Roda\nLOKACIJA: Na odličnoj lokaciji, na ulazu u Svetu zemlju, smešten je hotel Akti Ouranopoli. Nalazi se preko puta plaže (podzemni ...\nAkti Ouranopoli 4* - Ouranopolis\nNa lepom plavom ostrvu Ammouliani, provešćete nezeboravan odmor u hotelu Sunrise. LOKACIJA: Izgrađen je na vrhu plaže, sa ...\nSunrise 3* - Ammouliani\nLOKACIJA: Hotel se nalazi ostrvu Amuliani, jedinom naseljenom ostrvu Halkidikija. Do ostrva se stiže trajektom, iz male luke Tripiti. Nalazi ...\nAMMOULIANI 3* – Ammouliani\nLOKACIJA: Na oko kilometar od tradicionalnog sela ostrva Amuliani, nalazi se hotel Agionissi Resort. Ukusno dizajniran i udoban ...\nAgionissi Resort 4* Ammouliani


Argentinski predsednik zahvalio Putinu za pomoć u potrazi za nestalom podmornicom - 23.01.2018, Sputnik Srbija\nArgentinski predsednik Maurisio Makri zahvalio je ruskom predsedniku Vladimiru Putinu na pomoći u potrazi za argentinskom podmornicom „San Huan“. 23.01.2018, Sputnik Srbija\nrusija, vesti, svet, argentina, vladimir putin, maurisio makri\n© Sputnik / Mihail Klimentьev / Uđi u foto-galerijuPredsednici Argentine i Rusije, Maurisio Makri i Vladimir Putin tokom sastanka u Moskvi\n15 Januar 2018, 22:17\n„Želeo bih da iskoristim ovu priliku da vam zahvalim. Nakon vašeg poziva, Rusija nam je dala podršku u ovom tragičnom događaju u vezi sa operacijama potrage i spasavanja nakon nestanka podmornice ’San Huan‘. Ovo još jednom pokazuje ljubav koju Rusija gaji prema Argentini“, rekao je Makri na sastanku sa Putinom u Moskvi.\nPutin je odgovorio da je u Rusiji bilo sličnih tragičnih događaja vezanih za gubitak podmornica. „Mi, naravno, shvatamo tugu članova porodica mornara. Želja da se pomogne u potrazi za podmornicom bila je apsolutno prirodna“, istakao je ruski lider.\nPredsednik Rusije Vladimir Putin i argentinski predsednik Maurisio Makri su na današnjem sastanku u Moskvi razmatrali pitanja razvoja rusko-argentinskog strateškog partnerstva u političkoj, vojno-tehničkoj, trgovinsko-ekonomskoj i kulturno-humanitarnoj oblasti, kao i međunarodne probleme.\nOvo je prva zvanična poseta argentinskog lidera Rusiji.\nRusija i Argentina su se dogovorile da razmotre mogućnost proširenja saradnje u nuklearnoj oblasti, navodi se u zajedničkoj izjavi dvojice lidera nakon razgovora.\n„Rusija i Argentina su se dogovorile da razmotre mogućnosti proširivanja saradnje u oblasti mirnog korišćenja atomske energije u sledećim oblastima: nuklearni energetski ciklus, proizvodnja nuklearne energije, obuka i usavršavanje stručnjaka, korišćenje nuklearnih i radijacionih tehnologija u oblasti medicine, industrije i drugih“, navodi se u tekstu izjave.\nRusija i Argentina potvrdile su efektivnost Sporazuma o neširenju nuklearnog naoružanja i zajedno raditi u tom pravcu uoči revizorske konferencije 2020. godine, navodi se u izjavi.\n„One će nastaviti svoje napore i zajedno raditi na jačanju, univerzalizaciji i strogom sprovođenju Sporazuma uoči revizorske konferencije, koja je predviđena za 2020. godinu“, navodi se u dokumentu.\nLideri Rusije i Argentine takođe su izrazili zabrinutost zbog situacije na Bliskom istoku. Oni podržavaju napore za skoro političko rešavanje sukoba, dodaje se u izjavi.\n„Predsednici su izrazili zabrinutost zbog situacije na Bliskom istoku i istakli da podržavaju neophodne napore usmerene na što skorije i mirno političko rešavanje sukoba u regionu kroz poštovanje međunarodnog prava i dijalogom uz poštovanje nezavisnosti, suvereniteta i teritorijalnog integriteta zemalja“, ističe se u dokumentu.\n„Pregovori sa predsednikom Argentine održani su u poslovnoj i konstruktivnoj atmosferi. Razmenili smo mišljenja o čitavom nizu pitanja bilateralne saradnje, izložili nove zadatke i smernice za dugoročnu saradnju, dotakli se aktuelnih međunarodnih pitanja“, rekao je Putin.\nRusija naoružava Latinsku Ameriku\n4 Decembar 2017, 10:23\nPutin je istakao da Rusija namerava da proširi koordinaciju sa Argentinom u međunarodnim organizacijama i da deli prioritete ove zemlje kao aktuelnog predsedavajućeg Grupi dvadeset.\n„Nameravamo da proširimo koordinaciju sa našim argentinskim partnerima u međunarodnim organizacijama, Ujedinjenim nacijama i Svetskoj trgovinskoj organizaciji“, naveo je Putin.\nOn je dodao da će Rusija učestvovati na samitu G20 u Argentini.


Od regulative do prakse\nIzlagači na 37. međunarodnom sajmu prevencije i reagovanja u vanrednim situacijama – 112 EXPO, i ove godine su izložili opremu, sredstva i pomoćna vozila koja se koriste u najrazličitijim vanrednim situacijama. Na našim fotografijama vidi se deo izložbene ponude, a nema sumnje da su Sajam detaljnije obišli i pregledali ljudi zaduženi za bezbednost u svim ustanovama, ali i specijalizovanim institucijama.\nPored obilaska hala, posetioci su i danas mogli da čuju značajne informacije i stručna predavanja koja se održavaju u okviru pratećeg programa. Učesnici "112 RADIONICE" danas analiziraju stanje zaštite od požara u Srbiji, predstavljaju preventivne mere i pravce razvoja preventivne zaštite. Zainteresovanima je prezentovana i nova pravna regulativa u zaštiti od požara.\nZaštita od požara i njena organizacija, upravljanje vanrednim situacijama i primena inženjerskih metoda za procenu rizika od požara samo su neke od aktuelnih tema koje su na Međunarodnom sajmu prevencije i reagovanja u vanrednim situacijama pripremili profesori niškog Fakulteta zaštite na radu.


ASANŽ PODNEO TUŽBU PROTIV NEMAČKE | TV KANAL 9 NOVI SAD\nNaslovna VESTI SVET ASANŽ PODNEO TUŽBU PROTIV NEMAČKE\nASANŽ PODNEO TUŽBU PROTIV NEMAČKE\nOsnivač Vikiliksa Džulijan Asanž podneo je tužbu protiv Nemačke tvrdeći da ga je jedan američki obaveštajac špijunirao za vreme jedne konferencije u Berlinu pre četiri godine, javili su danas nemački mediji.\nAsanž kaže da je bio pod prismotrom američke vojne obaveštajne službe u Berlinu krajem decembra 2009, a kao posledica toga u SAD je osudjen Bredli Maning zbog odavanja vojnih i diplomatskih tajni Vikiliksu.\nAsanž smatra da su takve špijunske aktivnosti nezakonite u Nemačkoj, preneli su nemački mediji. List “Zidojče cajtung” piše da se Asanž žalio kancelariji federalnog tužilaštva u Karlsrue, gde nisu bili dostupni za komentar.\nMediji su izvestili da je Asanž spreman da o tome svedoči preko video lina iz ambasade Ekvadora u Londonu, gde je našao utočište od juna 2012. godine kako bi izbegao deportaciju Švedskoj gde ga traže zbog navodnog seksualnog napada.\nAsanž je odbacio te tužbe i rekao da iza toga stoji ideja da se izruči u SAD, gde žele da ga izvedu pred sud zbog objavljivanja na stotine hiljada poverljivih američkih diplomatskih poruka i odavanja vojnih tajni iz iračkog i avganistanskog rata, preneo je AFP.\nAsanž je juče zatražio od švedske policije da istraži šta se desilo sa koferom koji mu je, kako sumnja, ukraden na stokholmskom aerodromu Arlanda kada je putovao iz Švedske u Nemačku 2010.\nAsanžov advokat Per Samuelson je saopštio da je u ime klijenta podneo krivičnu prijavu policiji.\nKako je ukazala agencija AP, krivična prijava je podneta dan uoči najavljene posete američkog predsednika Baraka Obame Švedskoj.\nIz Vikiliksa su najavili da će slične prijave biti podnete i u drugim zemljama, uključujući Nemačku i Dansku.\nU prijavi se navodi da se u koferu nalazio i laptop sa materijalom Vikiliksa, kao i “dokazi o ratnim zločinima” koje su navodno počinile američke snage u Avganistanu. Asanž tvrdi da mu je kofer nestao 27. septembra 2010.\nNešto ranije, Raša tudej je prenela da je Asanž zatražio od švedske policije da istraži navode o nezakonitom američkom delovanju u EU protiv tog sajta, uključujući zaplenu njegove lične imovine, prenosi Blic.\nAsanž je, u prijavi na 48 strana podnesenoj policiji, predočio dokaze o istrazi koju je američka vojna obaveštajna služba vodila protiv Vikiliksa i njega lično od 2009. godine, kao i o istrazi koju je prošle godine pokrenuo Federalni istražni biro (FBI).\n“Tema ove prijave obuhvata dva događaja u koja su umešane Švedska i Nemačka, u okviru javnosti poznatih aktivnosti FBI protiv Vikiliksa u Velikoj Britaniji, Danskoj i na Islandu od 2009. godine do sada”, navedeno je u dokumentu.\nPrethodni tekstRUSI UPUĆUJURAKETNU KRSTARICU U ISTOČNI MEDITERAN\nSledeći tekstIZRAELSKA POLICIJA UPALA NA BRDO hRAMA, BLIZU DŽAMIJA AL AKSA


Depoziti banaka 3,46 milijardi eura – Bankar.me\nDepoziti banaka 3,46 milijardi eura\nOctober 22, 2018 BANKE, CRNA GORA, CRNA GORA, SVE VIJESTI Leave a comment\nObavezna rezerva banaka na kraju septembra, prema podacima Centralne banke CBCG, iznosila je 259.342.000 eura.\nOd tog iznosa, na računima obavezne rezerve banaka u zemlji izdvojeno je 56,3 odsto, a na računima CBCG u inostranstvu 43,7 odsto.\nProsječno stanje ukupnih depozita u bankama prošlog mjeseca, koji čine osnovicu za obračun obavezne rezerve, bilo je 3,46 milijardi eura, od kojih se 66 odsto odnosi na one po viđenju, a na oročene 34 odsto.\nU istom periodu, građani su u crnogorskim bankama čuvali 1,3 miljarde eura, što predstavlja blagi pad u odnosu na desetogodišnji rekord od 1,31 milijardu u avgustu ove godine. S druge strane, depoziti kompanija bili su na najvišem nivou za deceniju i iznosili su 1,14 milijardi eura.\nBanke u Crnoj Gori izdvajaju obaveznu rezervu na osnovu odluke CBCG i to prema stopi od 7,5 odsto na dio osnovice koju čine depoziti po viđenju i depoziti čiji je rok oročenja do 12 mjeseci, a sa stopom od 6,5 odsto na dio osnovice koju čine depoziti na duže od godinu.\nPOJMOVIdepoziti banaka depoziti građana\nPrevious Nedjeljni poslovni horoskop 22. oktobar – 28. oktobar\nSljedeći EPCG i Fortum ulažu 178 miliona u solarnu elektranu


VRBAS - Država će posvetiti veliku pažnju starijima kao što će i neprekidno posvećivati veliku pažnju deci i svima onima kojima je zaštita, nega i podrška neophodna, a na taj način ćemo i opstati kao društvo vredno postojanja - rekao je predsednik Srbije Boris Tadić, prilikom jučerašnje posete Gerontološkom centru u Vrbasu, a prenosi Sina. U razgovoru sa štićenicima Gerontološkog centra, Tadić je rekao da, nažalost, u Srbiji ima mnogo centara za starije koji nisu zadovoljavajućeg kvaliteta.\n- Važno je da postignemo evropski kvalitet socijalnih institucija, a to ćemo i uraditi, poručio je Tadić. Pred nekoliko stotina okupljenih građana na trgu u centru Vrbasa, Tadić je poručio da je glavna tema ovih izbora bolji život.\nGovoreći o korupciji i kriminalu Tadić je rekao da DS od početka radi na tome da se iz stranke "očiste" od ljudi koji su u kontaktu sa kriminalcima.\n- DS se bori protiv korupcije i kriminala, ali isto tako i vodimo računa ko su naši članovi. Najveći deo tog posla u Demokratskoj stranci smo završili, ali to nikad ne može da se prekine. U koaliciji u budućnosti ne želimo da imamo posla sa onima koji imaju veze sa kriminalom, rekao je Tadić.


Bez dogovora, EU opet o nasledniku Junkera 30. juna - BIGportal.ba\nBez dogovora, EU opet o nasledniku Junkera 30. juna\nJuni 21, 2019 Juni 21, 2019 080\nNovi samit lidera EU zakazan je 30. juna posle neuspeha lidera da se dogovore o novom kandidatu na funkciji predsednika Evropske komisije. “Nijedan kandidat nije dobio većinu”, izjavio je prethodne noći predsednik Evropskog saveta Donald Tusk posle nekoliko sati razgovora lidera EU o tom ptanju. “Ponovo ćemo se sastati 30….\nNovi samit lidera EU zakazan je 30. juna posle neuspeha lidera da se dogovore o novom kandidatu na funkciji predsednika Evropske komisije.\n“Nijedan kandidat nije dobio većinu”, izjavio je prethodne noći predsednik Evropskog saveta Donald Tusk posle nekoliko sati razgovora lidera EU o tom ptanju. “Ponovo ćemo se sastati 30. juna”, rekao je Tusk novinarima.\nŽENE U BiH TRPE NASILJE Studija OEBS otkriva ŠOKANTNE detalje\nMuškarac zaspao za volanom, pa udario u ogradu\nMahao pištoljem ispred pekare: Državljanin Švedske uhapšen u centru Banjaluke\nDječak pronašao bombu u rijeci\nVučić danas pred vladikama


ODLIČAN POČETAK EP U NOVOM SADU: Srbija prvog dana takmičenja obezbedila medalju - Vesti, Ostali sportovi\nHotSport»Ostali sportovi»Vesti»ODLIČAN POČETAK EP U NOVOM SADU: Srbija prvog dana takmičenja obezbedila medalju\nODLIČAN POČETAK EP U NOVOM SADU: Srbija prvog dana takmičenja obezbedila medalju\n| 2018-05-10T20:42:58+02:00\t10. maja 2018. 20:26|0 komentara|HotSport\nU Novom sadu je danas počeo Evropski šampionat u karateu, a reprezentativac Srbije u kategoriji do 67 kilograma Stefan Joksić obezbedio je našoj zemlji prvu medalju.\nJoksić se posle preokreta u polufinalnoj borbi plasirao u finale, a zapažene rezulate prvog dana EP od naših takmičara ostvarile su Sanja Cvkrota i Andrijana Vićović.\nPodrška koja je stizala sa tribina pre svega od strane naših boraca govori da je atmosfera u reprezentaciji na visokom nivou te da se i u nastavku turnira mogu očekivati dobri rezultati.\nEvropski šampionat u Novom Sadu, 53. po redu, okupio je preko 500 takmičara što je svojevrsni rekord. S obzirom na uvođenje karatea u program Olimpijskih igara 2020. godine, šampionat Starog kontinenta je po kvalitetu najjače takmičenje do sada.\nUjedno, to je i kvalifikaciono takmičenje za Evropske olimpijske igre, koje se održavaju naredne godine u Minsku.\nKosovski karatisti, nakon što su vraćeni sa administrativnog prelaza jer su putovali u opremi sa obeležjima samoproglašene države Kosovo, na kraju su odlučili da definitivno ne dođu na takmičenje.\nTAGOVI: Srbija, Karate, Evropsko prvenstvo, Novi Sad, Stefan Joksić


S. V. - Blic\nStanković ne igra u Superkupu\nOsvajač Kupa Italije Inter mogao bi znatno oslabljen ući u subotnji duel Superkupa Italije protiv Milana, pošto se na treningu povredio srpski reprezentativac Dejan Stanković.\nGalijani: Nema mesta za Balotelija\nPotpredsednik Milana Adrijano Galijani izjavio je da napadač Mančester sitija Mario Baloteli neće preći u redove aktuelnih šampiona Italije, iako se o tom transferu spekuliše već mesecima.\nTajna Novakovog kretanja: Specijalni ulošci za patike\nPut Novaka Đokovića na teniski vrh naterao je svetske medije da se bave svakim detaljem vezanim za šampiona Vimbldona. Nole i deo njegovog velikog tima otkrili su da delić zasluge za to što se srpski teniser ubedljivo najbolje kreće na teniskoj planeti ide i specijalnim ulošcima za patike.\nNajdžel Sirs vraća Anu u svetski vrh\nPosle nekoliko meseci lutanja, Ana Ivanović konačno je našla stalnog trenera: u pitanju je Najdžel Sirs, bivši trener Amande Kucer i Danijele Hantuhove.\nPipen: Džordan je najbolji u istoriji, a ne Džejms\nSkoti Pipen, član legendarne postave Čikago Bulsa, s kojom je osvojio šest NBA titula, rekao je da njegova izjava od pre mesec dana data TV stanici "ESPN" nije precizno prenešena i da je izvučena iz konteksta. Pipen je tada rekao kako je Džordan najbolji poenter, a Lebron Džejms najbolji igrač u istoriji košarke.\nItalijanski Superkup igraće se u Pekingu\nŠampion Italije Milan i osvajač nacionalnog kupa Inter, ipak će posle dugih i napornih pregovora odigrati utakmicu superkupa Italije u Kini.\nSiti nudi Kolarova Fiorentini za Vargasa\nPosle godinu dana provedenih u Premijer ligi, srpski reprezentativac Aleksandar Kolarov mogao bi da se vrati u Seriju A, tačnije u ekipu Fiorentine.\nSiti i Inter u ratu oko Sančeza\nAleksis Sančez ne prestaje da puni novinske stupce, niti se prestaje sa licitacijom gde i kada će napustiti ekipu Udinezea. Prema poslednjim informacijama, još jedan tim koji bi ga rado video u svojim redovima je Mančester siti.\nPartizan preslišao "klonfere", prvi trijumf Zvezde u Superligi\nAktuelni šampioni Superlige, košarkaši Partizana, upisali su treći trijumf u sezoni. Savladana je ekipa OKK Beograda u dvorani "Sport Eko" sa 85:72. Prvu pobedu ostvarila je Crvena zvezda koja je u Pioniru bez problema nadvisila Metalac sa 91:81.\nNišta od debija iz snova: Perez i Kobajaši ostali bez bodova\nDelovao je kao dan iz snova, a pretvorio se u noćnu moru. Ekipa Zaubera zabeležila je sedmo i osmo mesto na VN Asutralije, ali su im sudije naknadnim pregledom poništili plasman, a samim timi oduzeli bodove.\nFetel: Odlučio je dobar start\nSebastijan Fetel, aktuelni prvak Formule 1 i pobednik prve trke u novoj sezoni na stazi Albert park, nije krio oduševljenje zbog perfektnog trkačkog vikenda Red Bula u kome je pol pozicija odbranjena trijumfalno.\nJovanović: Mladi iskoristili šansu\nPrvi stručnjak Partizana Vlade Jovanović pohvalio je svoj tim posle ubedljivog trijumfa nad Širokim (93:43) u 16. kolu NLB lige.\nSrbija u prvom šeširu žreba za Evrobasket 2011.\nKošarkaška reprezentacija Srbije nalazi se u prvom šeširu pred izvlačenje grupa za predstojeće Evropsko prvenstvo u Litvaniji (od 31. avgusta do 18. septembra). Izvlačenje grupa biće održano 30. januara u litvanskom gradu Viljnusu.\nPilić: Moja trenerska misija je završena\nTrofej Dejvis kupa po prvi put u istoriji krasi sportske vitrine Srbije, a kao jedan od najzaslužnijih za veliki uspeh belog sporta kod nas je Nikola Pilić. Ipak, šjor Niko je najavio povlačenje sa mesta savetnika reprezentacije jer je, kako kaže, umoran posle pola veka bavljenja trenerskim pozivom.\nAjverson napušta Bešiktaš?\nTurski mediji su nagovestili da bi Alan Ajverson uskoro mogao da napusti Bešiktaš, ali je američki superstar brže bolje sve demantovao preko Tvitera.\nŽivojinović: Sledeće godine počinje izgradnja teniske akademije\nIzgradnja Nacionalnog teniskog centra počeće 2011. godine, najavili su ministarka za sport i omladinu Snežana Samardžić - Marković, predsednik Teniskog saveza Srbije Slobodan Živojinović i gradonačelnik Beograda Dragan Đilas.\nTrojka Kida u Kecmanovom stilu /video/\nPre nekoliko meseci Dušan Kecman je zadivio svet trojkom u poslednjoj sekundi finala NLB lige protiv Cibone sa svoje polovine.\nZimonjić i Nestor prekinuli saradnju\nJedan od najboljih teniskih dublova na svetu poslednjih godina Nenad Zimonjić i Danijel Nestor odlučili su da prekinu saradnju. Dvojica vrsnih tenisera odluku su doneli dogovorom, smatrajući da je to u interesu obojice. Počev od naredne sezone, Zimonjić će igrati u paru sa Francuzom Mišelom Lodrom, a Nestor sa Belorusom Maksom Mirnjijem.


Bojan Tomović ne prestaje da iznenađuje javnost: Sada odlučio da se zamonaši - Svjetlo Dunjaluka\nBojan Tomović ne prestaje da iznenađuje javnost: Sada odlučio da se zamonaši\nBy Halid Ibn Walid on December 30, 2019\nBojan Tomović je prije nekoliko dana ponovo iznenadio javnost svojom odlukom.\nCrnogorski pjevač ne prestaje da iznenađuje javnost svojim izjavama i odlukama.\nPodsjetimo, Tomović je nedavno otkrio da je postao musliman i da se zove Ammar Moštrokol.\nNjegova odluka da pređe na islam izazvala je burne reakcije u regionu. Bilo je i pozitivnih i negativnih komentara na odluku ovog pjevača koji je nedavno otkrio da boluje od Bipolarnog poremećaja.\nMeđutim, prije nekoliko dana ponovo je iznenadio javnost svojom odlukom.\nNaime, Tomović je, nakon što je postao musliman, pa se vratio u hrišćanstvo, sada odlučio da se zamonaši na Cetinju.\n– Odlučio sam da se zamonašim na Cetinju, kod našeg vladike Mihaila u Crnogorskoj Pravoslavnoj Crkvi. Dobio sam priziv od Boga i to je moj spas i mir, moja misija – kazao je Tomović i dodao:\n– Prvo ću naravno, proći iskušenički staž, a onda ću se od srca moliti za Crnogorce svih vjera u našim oslobođenim svetinjama – rekao je Tomović za portal “Insajder”.


Sutra kreće treći konvoj za Siriju MFS – EMMAUS-a – Radio Feral\nTreći, do sada najveći konvoj pomoći domaće, humanitarne, nevladine organizacije MFS-EMMAUS-a, od 16 šlepera krenut će za Siriju u četvrtak, 30. marta, iz Doboj Istoka u 11:00h ispred kompanije Vegafruit d.o.o., u čijem skladištu se nalazi humanitarna pomoć. Donacija se sastoji od 340 t brašna, 22 000 litara ulja i 8 paleta dječijih pelena. U prikupljanju pomoći učestvovali su građani BiH uglavnom sa područja Muftijstva tuzlanskog koje je ujedno sudjelovalo u organizaciji.\nKonvoj pod nazivom ‘BiH za Siriju’ putuje do tursko-sirijske granice odakle će pomoć biti distribuirana narodu u Siriji i u izbjegličkim kampovima. Kao i prethodni put konvoj će pratiti nekoliko uposlenika, volontera, direktor MFS-EMMAUS-a Hamzalija Okanović, te nekoliko predstavnika Muftijstva tuzlanskog.\n– Pozitivno smo iznenađeni izuzetno velikom odzivu stanovništva BiH i drago nam je da smo uspješno nastavili ovu humanitarnu akciju. Nakon što smo u februaru poslali konvoj od 5 šlepera nismo se nadali da će taj broj porasti do čak 16 šlepera. Znamo da ovom donacijom nismo riješili svakodnevne probleme sirijskim izbjeglicama, ali smo uspjeli postići da u narednih nekoliko mjeseci imaju makar osiguran obrok», izjavio je direktor Okanović.\n← Kantoni imaju 90 dana da usaglase pozitivne liste lijekova sa federalnom listom\nSutra prekidi u snabdijevanju strujom na području općine Kalesija →


EL: Novi težak poraz Crvene zvezde, ovog puta od Baskonije – Televizija srpske dijaspore\nKošarkaši Crvene zvezde su doživjeli težak poraz u Španiji, od domaće Baskonije, u okviru 26. kola Evrolige, rezultatom 87:67.\nBaski su tako zabilježili četvrti uzastopni trijumf u elitnom takmičenju, dok je na drugoj strani beogradski tim doživio i šesti poraz zaredom u Evroligi.\nOd početka meča, srpski tim je bio u podređenom položaju, veoma loš start je rezultirao odmah dvocifrenim zaostatkom – 14:3 za Baskoniju, što su Beograđani uspjeli da smanje do kraja prve dionice – 21:16.\nMeđutim, u drugoj četvrtini, prednost španskog tima raste iz minuta u minut, da ne kažemo iz napada u napad, sve do maksimalnih 24 razlike – 46:22. Tada su se malo pribrali košarkaši Crvene zvezde i na odmor se odlazi sa +21 u korist Španaca – 48:27.\nNišta se nije mijenjalo ni u trećoj četvrtini, iako su crveno-bijeli sa dve trojke smanjili na minus 15, da bi Baskonija vrlo brzo uzvratila i otišla na +24. Ipak, ponovo Zvezda uzvraća i smanjuje na -16 pred posljednjih deset minuta.\nPosljednja dionica je bila uglavnom ravnopravna, tako da su košarkaši španskog tima mirno priveli meč kraju i na kraju slavili sa ubjedljivih 20 poena razlike – 87:67.\nKroz istoriju međusobnih okršaja ova dva kluba u Evroligi, zanimljivo je da je Crvena zvezda prva tri meča dobila u Baskiji, a evo sada je doživjela treći uzastopni poraz.\nBaskonija se, nakon ovog trijumfa, nije pomjerila na tabeli Evrolige, jer su i dalje na 11. mjestu, sa polovičnim učinkom od po 13 pobjeda i poraza, dok je Crvena zvezda na pretposljednjem 17. mjestu sa svega sedam pobjeda, dok joj je ovo bio 19. poraz.\ncrvene zvezdeevroligakosarkanovi težakod Baskijeovog putau gostimaubedljiv poraz\nBundesliga: Lajpcig večeras čeka Hofenhajm, Bajern sutra u Volfzburgu


Aktuelno / Štampa / Zaključci sa sastanka ministra poljoprivrede i proizvođača FETA sira\nMinistarstvo poljoprivrede, šumarstva i vodoprivrede u saradnji sa Zavodom za intelektualnu svojinu je organizovalo sastanak sa prerađivačima mleka koji proizvode – „FETA“ sir – 2. jula 2010. Godine\nNa sastanku su prisustovali predstavnici:\n2. AD IMLEK\n3. AD MLEKARA SUBOTICA\n4. MLEKARA a.d. – Šabac\n5. ZAVOD ZA INTELEKTUALNU SVOJINU\nPotpisivanjem Sporazuma o stabilizaciji i pridruživanju Republika Srbija je preuzela obavezu da na svojoj teritoriji obezbedi zaštitu oznaka geografskog porekla za poljoprivredne i prehrambene proizvode, kao i da zabrani svaku upotrebu imena zaštićenih u Evropskoj zajednici za proizvode koji ne zadovoljavaju uslove za korišćenje oznaka geografskog porekla.\nSvedoci smo da u zadnje vreme postoji pojačana medijska kampanja vezana za proizvode koji u sebi sadrže naziv „FETA“, kao i pojavljivanja još nekih prerađivača mleka koji koristi naziv „FETA“ za obeležavanja svojih proizvoda. Upravo jedan od najvećih potencijalnih problema koji postoje u vezi sa sprovođenjem Sporazuma o stabilizaciji i pridruživanju je problem u vezi korišćenja oznake „Feta“, kao korišćenja određenog broja registrovanih žigova koji u sebi sadrže naziv „Feta“, pošto je „Feta“ zaštićena kao oznaka geografskog porekla na nivou Evropske unije koja se vezuje za područje Grčke.\nPredstavnici Ministarstva poljoprivrede, šumarstva i vodoprivrede i Zavod za intelektualnu svojinu su upoznali prerađivače mleka da u skladu sa preuzetim obavezama, propisan je prelazni period od tri godine od dana stupanja na snagu Prelaznog sporazuma o trgovini i trgovinskim pitanjima između Evropske zajednice i Republike Srbije, odnosno da od 01.2.2013. godine niko više neće smeti da koristi naziv „FETA“ za obeležavanja sireva proizvedeni u Republici Srbiji.\nPredstavnici proizvođača „FETA“ sireva su istakli da su svesni da do naznačenog roka moraju da prestanu sa korišćenjem naziva koji su zaštićeni u Evropskoj zajednici. Takođe je konstatovano da treba stvoriti stalni dijalog između predstavnika organa uprave i proizvođača sireva kako bi se ubuduće izbeglo pojavljivanje nekih novih proizvoda pod nazivima koja su zaštićeni oznakama geografskog porekla, kao i da se na što bolji način iskoristi prelazni period u cilju da se potrošačima objasni zbog čega ubuduće se neće moći koristiti naziv „FETA“ za sireve koji se proizvode u Republici Srbiji.


MALOLETNA SRPKINJA I NJENA BEBA OTETE U BANJALUCI: Izvukli je iz sobe i ugurali u auto, a zatim je TUKLI I DAVILI\nMaloletna državljanka Srbije (17) kidnapovana je prošle nedelje zajedno sa svojom osmomesečnom bebom u Banjaluci, prenosi Srpskainfo.\nTinejdžerka je sada smeštena u Sigurnu kuću za žrtve trgovine ljudima u BiH, a u ceo slučaj uključena je i Služba za poslove sa strancima - Terenski centar Banjaluka.\n"Sumnja se da ju je oteo bivši momak A. A, sa kojim je navodno dobila dete prošle godine u avgustu, njegov otac N. A. i Š. Š. i T. A. Nasilnici su uhapšeni, ali su u međuvremenu pušteni da se brane na slobodi", kaže izvor iz istrage i navodi da se terete za krivično delo protivpravno lišavanje slobode i nanošenje telesnih povreda.\nBAKA ŽIVKI (94) UKRALI POSLEDNJIH 2.000 DINARA "Penzija mi je samo 15.000, te pare mi MNOGO ZNAČE"\nPodsetimo, maloletnica je iznajmila sobu u jednoj kući u Banjaluci, kad su joj na vrata pokucali N. A. i A. A. Bukvalno su je izvukli iz sobe i strpali u auto, a zatim je tukli i davili. Srećom, sa maloletnicom je bila jedna žena, koja je odmah obavestila policiju. Locirana su kola i nasilnici su uhapšeni.\n"U narednom periodu maloletnica i beba biće deportovani iz BiH u Srbiji. Ovo nije prvi put da službe reaguju kad je u pitanju naša državljanka. Naime, od novembra prošle godine imala je zabranu ulaska u zemlju u trajanju od godinu dana, pa se vratila u Šabac. Sada će istraga utvrditi ko je napravio propust pa se ona opet našla na tlu BiH", dodaje izvor iz istrage.\nŠOKANTAN EPILOG POKUŠAJA OTMICE U ZEMUNU Uhapšena žena neće odgovarati iz bizarnog razloga?!


TS ponovo tužila Vladu Srbije Upravnom sudu\nDatum kreiranja: četvrtak, 15 mart 2018\nTransparentnost Srbija je od Vlade Srbije dobila odgovor da je sve u vezi sa koncesijom Aerodroma "Nikola Tesla" proglašeno tajnom i da ništa od dokumentacije ne može da nam dostavi.\nPodsećamo, pre više od godina dana smo od Ministarstva građevinarstva, saobraćaja i infrastrukture po Zakonu o dostupnosti informacija od javnog značaja tražili da nam dostave koncesioni akti i studiju opravdanosti, koja pokazuje zašto je koncesija izabrana kao model razvoja aerodroma, ali je Ministarstvo odbilo da to učini jer bi, prema njihovom obrazloženju, to moglo da naruši bezbednost.\nNa to smo uložili žalbu, pa je Poverenik za informacije od javnog značaja naložio ministarstvu da dokumentaciju dostavi. Ministarstvo je potom saopštilo da nema tu studiju opravdanosti, već da je Vlada ta koja je ima.\nVlada nije odgovorilla na Zahtev za pristup informacijama od javnog značaja nakon čega je usledila tužba Transparentnosti Srbija Upravnom sudu koji je Vladi naložio da odgovori.\nTako smo saznali od Vlade da je sve u vezi sa koncesijom aerodroma tajna i da ne mogu da dostave dokumente.\nUsledila je nova tužba Upravnom sudu koji bi trebalo da naloži Vladi da dostavi delove dokumenata i ugovora iz kojih bi bilo moguće saznati zašto se uopšte ušlo u javno-privatno partnerstvo i koje su bile alternative.\n"Postojala je sigurno mogućnost, pitanje je da li je isplativija, ali je postojala mogućnost da džava sama investira u neke dodatne sadržaje aerodroma, a ne da ide na ovaj vid poslovanja", kaže Nemanja Nenadić.\nZašto su baš sve informacije strogo poverljive, TV N1 je pokušala da sazna u kabinetu predsednice Vlade.\n"Koncesioni akt sa studijom opravdanosti sadrži informacije koje su precizno definisane zakonom, između ostalog i informacije u vezi sa očekivanom vrednošću koncesionih naknada, visine ulaganja kao i maksimalne obaveze koje je davalac koncesije spreman da preuzme. Imajući to u vidu, objavljivanje tih informacija u toku trajanja kompetitivnog međunarodnog tendera, potpuno bi umanjilo pregovaračku poziciju Republike Srbije, ceo proces kompetitivnog nadmetanja bio bi obesmišljen, a javni interes ugrožen", navela je Vlada.\nA uoči odabira koncesionara premijerka je sama obećala transparentnost ugovora.\n"Mogu da garantujem da će koncesioni ugovor biti javan. I aneksi će biti javni", rekla je Ana Brnabić 8. 12. 2017. godine.\nInače, analiza Transparentnosti, predstavljena 14. marta, pokazuje da postojeći zakon o javno-privatnom partnerstvu ostavlja prostor za korupciju i to još u fazi donošenja odluka, kao i da građani koje odluke najviše dotiču nemaju nikakvog učešća. Zakonu nedostaju kaznene odredbe, a praksa pokazuje da je javno-privatno partnerstvo ranjivije od drugih oblika poslovanja.\n"Eventualna korupcija kod javno-privatnih partnerstava je s jedne strane posledica sasvim očekivane težnje onoga ko je privatni partner na određenom poslu da maksimizira svoju korist, a da eventualne rizike prevali, koliko god je moguće, na javnog partnera", kaže Nenadić.\nDok čeka uređenje postojećih zakona, javnost u Srbiji čeka i na transparentnost odluka o javno-privatnim partnerstvima, što bi otvorilo prostor za otkrivanje eventualnih koruptivnih mehanizama.


Hrvatska među vodećim zemljama po broju osoba koje primaju njemačku penziju - mojusk.ba\nHrvatska ima 93.000 osoba koji primaju njemačke penzije, što je svrstava među vodeće zemlje po broju njemačkih penzionera, navode hrvatski mediji.\nNa prvom mjestu je Italija sa 374.000, Španija s 227.000, te Grčka sa 101.000 “njemačkih” penzionera. U Turskoj živi oko 69.000 losoba koji primaju njemačke penzije.\nKod 87 odsto penzija koje se isplaćuju u inostranstvu primaoci su strani državljani, a 13 posto ih ima njemački pasoš.\nNjemačko penzijsko osiguranje godišnje u inostranstvo isplati penzije u visini od 6,4 milijardi eura.\nNjemački mediji navode da je broj njemačkih penzionera koji žive u inostranstvu dostigao 1,76 miliona.\nI dok se u južnoevropskim zemljama uglavnom radi o tzv. “gastarbajterima” koji se nakon odlaska u penziju vraćaju u zemlju porijekla, kod zemalja poput Austrije sa 119.000, Francuske s 87.000, te Holandije sa 69.000 njemačkih penzionera uglavnom je riječ o Nijemcima koji su odlučili da penziju provesti van svoje zemlje.


Za mrtvog sina traže od policije 285.000 evra\nNaslov: Za mrtvog sina traže od policije 285.000 evra Sre 25 Jul - 19:21\nAdvokat: Smatramo da je Ministarstvo odgovorno za to što je policajac Miljan Raičević bez povoda ubio Đorđa\nBEOGRAD - Naknada!\nPorodica Đorđa Zarića (24), kog je 19. marta 2009. u Novom Beogradu ubio policajac Miljan Raičević (27), podnela je tužbu Višem sudu, u kojoj traži 33 miliona dinara (oko 285.000 evra) zbog pretrpljenog duševnog bola!\n- Raičević, tadašnji pripadnik Interventne jedinice, na dužnosti je i bez ikakvog povoda ubio Đorđa, pa su majka Olgica i brat Milan odlučili da podnesu tužbu protiv MUP, koji snosi objektivnu odgovornost za ovu tragediju. Porodica Zarić je 2. aprila javnom pravobranilaštvu podnela predlog za mirno rešavanje spora, ali odgovor nije stigao u zakonskom roku jer se MUP nije izjasnio - rekla je Ksenija Popović, advokat porodice Zarić.\nMiljan Raičević, pripadnik Interventne jedinice, pravosnažno je osuđen na 10 godina zatvora jer je 19. marta 2009. godine, u Ulici omladinskih brigada, nakon potere za automobilom u kojem je Zarić sedeo na mestu suvozača, pucao mladiću u glavu s pet centimetara udaljenosti i ubio ga na licu mestu. Raičević je na suđenju govorio da se ne oseća krivim i da je sve radio „profesionalno i po propisima“.\n» Anarhija u Egiptu: Rulja hapsi i linčuje bez policije i suđenja\n» Gru dobio drugog sina\n» Svi traže programere


Ministar spoljnih poslova BiH biće Bisera Turković iz SDA - Sve o Srpskoj\nMinistar spoljnih poslova BiH biće Bisera Turković iz SDA\nNA POLOŽAJU MINISTRA ODBRANE BiH NAĆI ĆE SE SIFET PODŽIĆ IZ DEMOKRATSKE FRONTE\nMinistar bezbjednosti biće lider SBB Fahrudin Radončić ili Ismir Jusko\nDOSADAŠNJI ministar finansija i trezora BiH Vjekoslav Bevanda, kao i trenutni ministar pravde BiH Josip Grubeša zadržaće se na tim položajima i u novom sastavu Savjeta ministara.\nPrema informacijama „Večernjeg lista“, HDZ BiH će za ministarku civilnih poslova BiH predložiti Ankicu Gudeljević, nekadašnju ambasadorku BiH u Berlinu koju je opozvao Željko Komšić nakon preuzimanja dužnosti člana Predsjedništva BiH.\nAktuelni zamjenik ministra spoljnjih poslova BiH, Josip Brkić, ostaće na istoj poziciji, dok će dosadašnji zamjenik ministra bezbjednosti BiH, Mijo Krešić, biti imenovan za zamjenika ministra odbrane BiH.\nZa zamjenicu ministra spoljnje trgovine i ekonomskih odnosa BiH biće imenovana članica Predsjedništva HNS-a BiH i počasna predsjednica HSS-a BiH Ljiljana Lovrić.\nNova ministarka spoljnih poslova BiH biće Bisera Turković iz SDA, dok će novi ministar odbrane BiH biti Sifet Podžić iz DF-a.\nPozicija ministra bezbjednosti BiH pripala je SBB-u, koji će danas na organima stranke odlučiti da će novi ministar bezbjednosti BiH biti Fahrudin Radončić ili Ismir Jusko.\nTagoviBisera Turković Savjet ministara SDA HDZ


BSC veoma aktivan u mesecu kada obeležava godinu postojanja | VRANJENEWS\nBSC veoma aktivan u mesecu kada obeležava godinu postojanja\n24.11.2018 12:28 » 12:28\nIz Bugarsko srpskog centra (BSC) u Vranju najavljuju da će u prvoj polovini decembra biti priređena premijeru dokumenarnog filma Čuvari kulturnog blaga, koji je sufinansiran od strane Grada Vranja.\n- Očekujemo dobar odziv i zainteresovanost naših sugrađana za tu pojekciju.\nOsim što promoviše Vranje i Ćustendil, ovaj film ima i multikulturološki značaj, s obzirom na to da objedinjuje dva naroda, dve nacije, koje su slične po mnogo čemu - kaže za Vranje News predsednik BSC-a Darko Anačkov.\nOn napominje da će ovo udruženje biti veoma aktivno u poslednjem mesecu ove godine.\n- U drugoj polovini decembra planirana je organizovana proslava Božićne večeri.\nOvaj događaj, kojem će prisustvovati gosti iz ambasade i konzulata, biće priređen i za pripadnike bugarske nacionalnosti u Vranju, koji će se naći u ulozi domaćina, kao i za sve naše Vranjance koji će moći da se upoznaju sa bugarskom kulturom i tradicijom.\nUjedno ćemo ovog meseca obeležiti godinu dana od osnivanja organizacije - navodi Anačkov.\nOn dodaje da je od novijih aktivnosti značajna ona putem koje je BSC ostvario blisku saradnju sa NVO Životna pomoć.\n- Gospođa Buba Milanović iz ove organizacije je voljna da, u saradnji sa našom orgnizacijom, pomogne socijalno ugroženu decu bugarske nacionalnosti iz Vranja i Bosilegrada.\nTo je veoma human gest ove organizacije, koja je nadaleko poznata po humanitarnom radu i rešavanju stambenog pitanja brojnim porodicama.\nDarko Anačkov sa najbližim saradnicima iz BSC-a. Foto VranjeNews\nU najavi je i susret sa predstavnicima jedne organizacije iz Vojvodine, koja se bavi razvojem poljoprivredne proizvodnje i preradom poljoprivrednih proizvoda u ruralnim područjima juga i jugoistoka Srbije.\nPlaniramo da i tu ostvarimo značajnu saradnju.\nTim BSC-a stalno radi na novim projektima i aktivnostima koji će širiti pozitivne vibracije između naša dva naroda - zaključuje Anačkov u izjavi za Vranje News.\nVlajkov: BSC spona između dva naroda\nBSC u Bosilegradu i Bugarskoj: Uskršnji festival, Rilski manastir i Blagoevgrad\nNVO Životna pomoć


Kurti u Sloveniji zatražio da se osudi let srpskih migova\nPolitika Autor:Kossev Portal06. okt. 202122:15\nAljbin Kurti je danas zatražio da se umesto "Zapadni Balkan" koristi termin "Zapadni Balkan 6", jer je na Balkanu, kaže, "šest država". Zatražio je da se u deklaraciju unese sintagma "suočavanje sa prošlošću" kao preduslov za pomirenje, ali da evropski i regionalni lideri osude let srpskih migova 29 "duž granice sa Kosovom" i Harčenkov dolazak na Jarinje.\nU Sloveniji je danas održan samit lidera EU i Zapadnog Balkana. Suštinski nema novina u onome čemu ovaj deo Balkana teži, makar deklarativno – pridruživanju EU. Ipak lideri EU i Zapadnog Balkana usvojili su danas zajedničku deklaraciju sa 29 tačaka.\nBez datuma da će biti proširenja EU, Zapadni Balkan dobio je načelnu podršku, uslovljenu napretkom u vladavini prava, podršku da se unapredi regionalna saradnja, isticanje evropskih ulaganja u region preko investicionog plana od 30 milijardi evra, a takođe i da Beograd i Priština zaključe sporazum o normalizaciji odnosa. Pozdravljajući deklaraciju kosovski premijer Aljbin Kurti izneo je ipak „nekoliko rezervi“, prenosi KoSSev.\n„Smatramo da kada govorimo o Zapadnom Balkanu treba reći Zapadni Balkan šest, jer postoji šest zemalja. Smatramo da treba spomenuti ‘suočavanje sa prošlošću’ jer je to neophodan deo svakog napora za pomirenje. Takođe verujem da ovaj samit mora da osudi angažovanje srpske vojske na granici Kosova: borbeni avioni MiG-29 leteli su duž granice, a ambasador Rusije u Beogradu došao je na granični prelaz da pregleda tamošnje srpske snage. Ja sam 15. juna, tokom našeg sastanka u Briselu, predložio predsedniku Srbije da potpišemo Deklaraciju o nenapadanju, ali je on to odbio“, rekao je Kurti.\nProšlo je više od tri godine otkako je Evropska komisija po drugi put preporučila liberalizaciju viznog režima za Kosovo, takođe je na samitu podsetio danas Kurti.\n„Pozivam skeptične lidere u EU da priznaju napredak na Kosovu i ukinu vizni režim za naše građane“, naglasio je i danas.\nHvalio se rezultatima svoje vlade, kako ih on vidi – od uspeha u borbi sa epidemijom koronavirusa, preko ekonomskog oporavka i otvaranju novih radnih mesta.\nNa marginama sastanka Aleksandar Vučić i Aljbin Kurti sastali su se danas uz prisustvo odlazeće nemačke kancelarke Angele Merkel i predsednika Francuske Emanuela Makrona. Srpski predsednik je novinarima potvrdio da su razgovorali o priznanju diploma i zanimanja, Kurti je potom saopštio – o priznanju diploma, slobodi kretanja i Berlinskom procesu.\nBonus video – Apostolovski: Kurtijeva akcija opasno nervira zapad\nAljbin KurtieuKosovoSamit EU - Zapadni BalkanSrbija


Dačić i Joksimović sa Mekalisterom - European Western Balkans\nDejvid Mekalister; Foto: Tanjug / Dimitrije Goll\nBEOGRAD – Prvi potpredsednik Vlade Srbije i ministar spoljnih poslova Ivica Dačić razgovarao je danas sa izvestiocem Evropskog parlamenta za Srbiju Dejvidom Mekalisterom o aktuelnom trenutku i daljim koracima u evropskim integracijama.\nTakođe, razgovarano je o situaciji u regionu, saradnji sa Evropskim parlamentom, kao i o najaktuelnijim spoljnopolitičkim pitanjima iz okruženja EU i Srbije, saopštilo je Ministarstvo spoljnih poslova.\nTokom razgovora još jednom potvrđena nedvosmislena podrška Srbiji na putu evrointegracija i podvučen značaj reformi koje sprovodi Vlada Srbije.\nDačić je naglasio da će Srbija nastaviti da realizuje svoje spoljnopolitičke prioritete, pri čemu je članstvo u EU strateško opredeljenje Vlade, a takođe, i regionalna stabilnost, te da je Srbija odlučna da svojom konstruktivnim delovanjem nastavi da pruža značajan doprinos stabilnosti i očuvanju mira u regionu.\nNakon sastanka sa Dačićem, Mekalister se sastao sa ministarkom za evropske Jadrankom Joksimović.\nJoksimović je posle sastanka sa Mekalisterom izjavila da očekuje da će do kraja godine Srbija dobiti potvrdu zemalja članica da otvori još tri poglavlja – poglavlje 6 o pravu privrednih društava, poglavlje 30 o ekonomskim odnosima sa inostranstvom i poglavlje 33 o finansijskim i budžetskim odredbama.\nSrbija je, kaže, za ta poglavlja već spremna, a pripremaju se još dva koja takođe mogu biti otvorena.\nOcenivši da je sastanak sa Mekalisterom bio dobar, kao i uvek, ona je navela da je sa njim osim o procesu evropskih integracija razgovarala i o sprovođenju akcionog plana za poglavlje 23, što je jedan od repera da se oceni napredak u oblasti vladavine prava.\nUkazujući da je Mekalister u međuvremenu postao i predsednik Spoljnopolitičkog odbora EP i lično se založio da ostane izvestilac za Srbiju, što, kaže, nije uobičajena praksa, Joskimović ističe da to pokazuje njegovu dobru volju i spremnost da na pozitivan način učestvuje u evropskim integracijama Srbije.\nMinistarka se osvrnula i na dešavanja u regionu, navodeći da je Srbija pokazala spremnost i volju za dobre i otvorene odnose.\n“To moraju da pokažu i ostali jer jednostrani dobri potezi jesu poželjni, ali neće dovesti do krajnjeg rezultata, koji bi bio dobra saradnja. Očekujemo i vidimo naznake nekih pozitivnijih tonova, ali to je zaista zadatak za sve nas u regionu”, rekla je Joksimović.\nIako dešavanja u regionu dodatno opterećuju atmosferu ili nisu možda toliko povoljna i stimulativna za proceš evropskih integracija, Srbija i Ministarstvo za evropske integracije rade svoj posao u interesu građana, kaže ministarka.\n“Nekad će to ići brže, nekad sporije, ali nema potrebe za frustracijama, mi radimo dobar posao, mi smo ozbiljan kandidat i Mekalister je to i primetio. Mislim da je za nas dobro da nastavimo taj ozbiljan rad na reformama”, zaključila je Joksimović.\nNakon ovih sastanka, Mekalister bi trebalo da se sastane sa predstavnicima opozicije, dok je za sutra zakazan sastanak sa predstavnicima civilnog društva.\nDejvid MekalisterIvica DačićJadranka Joksimović


Tag / Rezolucija o genocidu / Vesti online\nU Skupštini izložba o Jasenovcu, a vlast odbija usvajanje rezolucije o genocidu NDH!\nNarodna poslanica i bivša predsednica Demokratske stranke Srbije Sanda Rašković Ivić, reagovala je povodom izložbe o logoru Jasenovac u Skupštini Srbije! Rašković Ivić pozvala je na...\nRašković Ivić pozvala Vučića da podrži rezoluciju o genocidu NDH\nŠefica poslaničke grupe Demokratske stranke Srbije Sanda Rašković Ivić pozvala je premijera Srbije Aleksandra Vučića da podrži Rezoluciju o genocidu Nezavisne države Hrvatske nad Srbima,...\nNemačka vojska se plaši osvete Turaka!\nSkandal koji je izbio zbog donošenja rezolucije o genocidu nad Jermenima u nemačkom Bundestagu "može da potkopa nemačko-tursku saradnju u vojnoj sferi", piše Matijas Gebauer u časopisu...\nPropala inicijativa: Ništa od rezolucije o genocidu nad Albancima\nKosovski parlament nije danas (3. avgust) izglasao rezoluciju o genocidu nad Albancima tokom poslednjeg rata, koju su podnele tri opozicione stranke. Protiv rezolucije glasalo je 55 poslanika, za je...\n"Važno je da sačuvamo mir i dostojanstvo (po pitanju Haradinaja i Rezolucije)"\nPremijer Srbije Aleksandar Vučić je povodom hapšenja i puštanja lidera Alijanse za budućnost Kosova Ramuša Haradinaja na ljubljanskom aerodromu izjavio da je važno da sačuvamo mir i...\n"Rezolucija o genocidu? Neka se Kosovo pozabavi zločinima OVK"


Branislav Ratkovica - Blic Sport\nBivši košarkaš Partizana i Mege, a sadašnji član stručnog štaba Dejana Milojevića, postao je otac treći put.\nKošarkaši Mega Bemaksa u nedelju od 17 časova nastavljaju takmičenje u ABA ligi kada će u okviru 15. kola gostovati u Ljubljani ekipi Olimpije. Izabranici trenera Dejana Milojevića se bore za poziciju koja vodi u plej-of pa će meč protiv slovenačkog tima imati dodatni značaj, a jedan od problema za srpsku ekipu je i taj što će biti bez jednog od najboljih igrača Kostje Mušidija.\nOTKRIO ZAŠTO SE VRATIO Ratkovica će imati posebnu ulogu u Megi\nBranislav Ratkovica prvo je pojačanje Mega Bemaksa za sledeću sezonu i raduje se povratku u klub čiji je dres već nosio.\nMEGA OZVANIČILA POJAČANJE Vratio se Branislav Ratkovica\nIskusni plejmejker Branislav Ratkovica je prvo pojačanje Mega Bemaxa za narednu sezonu. Potpisivanjem ugovora sa Megom, Ratkovica se vratio u klub čije je boje branio u sezoni 2006/07, a takođe je nastupao za Avala Adu u sezoni 2004/05.\nU danima kada čitamo i slušamo nova srpsko-hrvatska politička prepucavanja, sport i košarka su još jednom bili iznad svega. Do prošle godine plej Partizana, Branislav Ratkovica, nova je akvizicija Cibone.\nSRBIN NOVI PLEJ CIBONE Najbolji asistent naše Superlige prešao u slavni hrvatski tim\nNe dešava se često da srpski košarkaši odluče da karijeru nastave u Hrvatskoj, ali takav primer stiže iz Cibone, dvostrukog prvaka Evrope.\nPosle dana u kome je imao sve raspoložive snage na treningu, izuzev već duže vremena odsutnog Majstorovića, trener košarkaša Partizana Aleksandar Džikić se suočio sa novim problemom.\nPOZDRAV SA RADONJIĆEM Ratkovica za Blic TV: Moram da isključim ambijent derbija iz glave\nBranislav Ratkovica, još jedan Partizanov debitant u večitom derbiju, uz Hečera, Robinsona, Birčevića, Lukovića, Majstorovića, Karahodžića i Pota, izneo je za "Blic TV" očekivanja pred susret sa Crvenom zvezdom u hali "Aleksandar Nikolić" (21).\nPROBLEMI ZA PARTIZAN Ratkovica i Karahodžić propuštaju Trst\nTrener košarkaša Partizana Aleksandar Džikić susreo se sa novim problemima pred završnu fazu priprema.\nZVANIČNO Ratkovica potpisao za Partizan!\nKK Partizan je pronašao zamenu za Aleksandra Cvetkovića, tim iz Humske potpisao je jednogodišnji ugovor sa Branislavom Ratkovicom (31).\nTibingen pobedio, Ratkovica najbolji asistent Bundeslige\nKošarkaši Tibingena zabeležili su važan trijumf u 26. kolu Bundeslige, savladavši Oldenburg sa 94:82 (24:20, 26:24, 18:22, 26:16) uz odličnu partiju Branislava Ratkovice.\nRatkovica 11 asistencija u pobedi Tibingena\nSrpski košarkaš Branislav Ratkovica na impresivan način završio je 2014. godinu.\nSrpski košarkaš Branislav Ratkovica, koji brani boje Tibingena, gotovo izvesno će završiti 2014. godinu kao najbolji asistent Bundeslige.\nKošarkaši Tibingena izgubili su od Telekoma u Bonu sa 80:63 u 25. kolu Bundeslige, ali je srpski košarkaš Branislav Ratkovica upisao još jednu dobru partiju u poraženom timu.


Foto: Dražan Pozderović | "Putevi RS" za "Nezavisne": Ulica Ivana Gorana Kovačića od iduće sedmice u funkciji\nNemanja Vukojević 09.03.2021 17:01 18:42\nPrema njihovim riječima, rekonstrukcija i modernizacija ove ulice su u završnoj fazi.\n"Ako dinamika završnih radova i vremenski uslovi budu povoljni, do kraja iduće sedmice bi Ulica Ivana Gorana Kovačića trebalo da bude puštena u saobraćaj", naveli su u ovom preduzeću.\nKako su "Nezavisne" i ranije pisale, radovi obuhvataju izgradnju saobraćajnice sa po dvije saobraćajne trake u oba smjera do hotela "Golden Card".\n"Za pješački saobraćaj izgrađene su pješačke staze obostrano cijelom dužinom ulice, dok je biciklistički saobraćaj riješen izgradnjom biciklističke staze sa desne strane ulice do raskrsnice kod hotela 'Golden Card'", rekli su ranije u "Putevima RS".\nU Odjeljenju za saobraćaj i puteve ranije su kazali da je od velike važnosti da ova saobraćajnica bude što prije završena kako bi cijelo ovo veliko saobraćajno čvorište bilo rekonstruisano.\n"Izgradnjom kružnog toka kod 'Lesnine', uklanjanjem semaforske signalizacije i proširenjem Ulice Ivana Gorana Kovačića znatno će biti rasterećen i ubrzan saobraćaj u ovom dijelu grada, a nova saobraćajnica predstavljaće svojevrsni spoj istočnog i zapadnog tranzita", kazali u ovom odjeljenju.\nMilica S., koja živi u Rosuljama, u blizini ove ulice, kazala je da je modernizacija Ulice Ivana Gorana Kovačića od velikog značaja, kako za mještane ovog naselja, tako i za sve druge građane.\n"Smatram da će proširenje ove ulice, ali i novi trotoar i biciklistička staza ubrzati protok saobraćaja, ali i obezbijediti sigurno kretanje pješaka i biciklista", rekla je ona.\nVlada RS je u novembru 2019. godine donijela odluku o izdvajanju dva miliona KM za izgradnju, odnosno proširenje Ulice Ivana Gorana Kovačića u naselju Rosulje.\nSanacija i proširenje Ulice Ivana Gorana Kovačića počeli su početkom septembra prošle godine, a rok je bio 210 kalendarskih dana.


Lončar o "Ivermektin grupi": Reagovaćemo, to je ozbiljno krivično delo; Krizni štab u toku nedelje - BIGportal.ba\nLončar o “Ivermektin grupi”: Reagovaćemo, to je ozbiljno krivično delo; Krizni štab u toku nedelje\n2 Novembra, 2021 2 Novembra, 2021 0129\nMinistar zdravlja Zlatibor Lončar oglasio se povodom zdravstvenih saveta koji se dele na Vajber grupi, a u kojima se pominje lek za stoku ivermektin.\n“Zamislite vi ste lekar koji leči decu, a preporučujete lek koji nije registrovan i koji se koristi u veterini. Plašim se da je to onda jedno ozbiljno krivično delo, prema tome, ovo je ozbiljna država koja će uraditi svoj deo posla”, zaključio je Lončar.\nPodsetimo, upravo to je bila tema u Jutarnjem programu TV Prve danas, a u studiju se odigrala burna rasprava između između lekarke i članice te viber grupe dr Slavice Aranđelović, koja promoviše upotrebu Ivermektina kao prevenciju protiv kovida-19, i direktora Doma zravlja Palilula Aleksandra Stojanovića i kardiologa Nebojše Tasića, koji su izjavili da bi ti lekrai morali krivično da odgovaraju.\nKrizni štab u toku nedelje\n“Uveravam građane da ćemo uraditi sve da se smanji broj ljudi u bolnicama i na respiratoru. Bolnice su nam potrebne i za druge pacijente, osoblje i lekari su premoreni, predugo ovo traje. Siguran sam da ćemo doneti mere u interesu svih, pre svega da zaštitimo živote građana i da pomognemo zdravstvenom sistemu”, poručio je ministar.\nKada je reč o vakcinaciji, Lončar ističe da građanim koji su vakcinisani prvi i drugi put, a prošlo je šest meseci od druge doze, imunitet i zaštita nije ista kao što je bila u tih prvih šest meseci.\n“Ako želite da zaštitite i sebe i druge treba da primite i treću dozu, izolovao se i grip u regionu i zato je neophodno da svi prime i vakcinu za sezonski grip. Oni koji uopšte nisu vakcinisani krajnje je vreme da prime prvu dozu”, apelovao je ministar.\n“Jedini način da izađemo iz ovoga je brza vakcinacija što većeg broja ljudi. Nažalost, kako stvari sada stoje ta vakcinacija će morati da bude na svakih pet – šest meseci, ako želimo da stavimo koronu pod kontrolu drugi način ne postoji”, objašnjava Lončar.\n“Imamo ozbiljne gubitke kada imamo veliki broj obolelih. Jel znate vi porodicu gde nema neko ko nije oboleo? Verujem da nema i to je neizdrživo za sistem”, zaključio je ministar.


Konferencija Education 4.0: Inovacije su glavni pokretač napretka i globalne ekonomije – SveVesti.net\nKonferencija Education 4.0: Inovacije su glavni pokretač napretka i globalne ekonomije\nNa otvaranju konferencije prvi potpredsednik Vlade Srbije i ministar prosvete nauke i tehnološkog razvoja Branko Ružić, govorio je o Master 4.0 programima koji su nastali u saradnji Ministarstva prosvete, nauke i tehnološkog razvoja i nevladine neprofitne organizacije inicijative „Digitalna Srbija“, kako bi se povezala savremena IT znanja sa poslovnim veštinama potrebnim za razvoj proizvoda i usluga.\n“Ove programe su kreirali zajedno državni fakulteti sa višedecenijskom tradicijom u oblasti tehnologije, ekonomije i menadžmenta, ali i više od 75 uspešnih IT kompanija i kompanija iz drugih sektora koje su ponudile predavače i omogućile obavezne prakse za studente. U novembru 2019. godine upisana je prva generacija Master 4.0 programa”, naveo je ministar Ružić.\nDirektorka kancelarije UNICEF-a u Srbiji Dejana Kostadinova navela je da je UNICEF, da bi podržao napore Vlade Republike Srbije, u saradnji sa Ministarstvom za telekomunikacije, mapirao geo-lokacije svih škola u Srbiji kako bi se pronašao najbolji mogući način da se povežu na internet i da se omogući učenje i razvoj digitalnih veština za svako dete, ma gde se ona ili on nalazili.\n„UNICEF, zahvaljujući velikodušnoj podršci Evropske unije, takođe podržava vladine napore da premosti digitalni jaz sa kojim se suočavaju neka od najugroženije dece širom zemlje. To će se postići kompletiranjem sistema za učenje na daljinu, formiranjem obrazovnih digitalnih biblioteka i klubova za učenje, kao i pružanjem dodatnih usluga podrške učenju i psiho-socijalne podrške romskoj deci“, istakla je Kostadinova.\nŠef regionalnog predstavništva EIB-a za Zapadni Balkan Alesandro Bragonzi je istakao da su inovacije glavni pokretač napretka i globalne ekonomije. Dodao je da je Evropska investiciona banka (EIB) počela da ulaže u srpsko obrazovanje pre više od deset godina.\n„Godine 2020. tokom same pandemije, EIB je potpisala jednu od najvažnijih investicija za Srbiju – 65 miliona evra za finansiranje digitalizacije sprskih škola koja će povećati digitalne kapacitete učenika i nastavnika širom zemlje.\n“Podržavajući osnovno, srednje i visoko obrazovanje, nauku i razvoj, kao i odgovarajuću infrastrukturu, EIB obezbeđuje moderne obrazovne uslove za generacije studenata i naučnika. Time će biti u mogućnosti da steknu znanje i veštine neophodne za pronalaženje posla na konkurentom tržištu rada“, zaključio je Bragonzi.\nPrevious Povećanje deviznih rezervi Srbije\nNext PKS: “Čuvarkuća” za novih 64 proizvoda